ועדת החינוך, התרבות והספורט, כנסת 25, פרוטוקול מספר 107, 2023-11-02 00:00

יוסף טייב: צהריים טובים, אני מתכבד לפתוח את ועדת החינוך, התרבות והספורט בנושא משבר בעולם הספורט בעקבות מלחמת 'חרבות ברזל'

יוסף טייב:  שוב בהשתתפות השר מיקי זוהר, שר התרבות והספורט

יוסף טייב:  כפי שאמרתי בישיבה הקודמת על המשבר בעולם התרבות, קיימים משברים ואתגרים, לא פחות חשובים, בעולם הספורט

יוסף טייב:       אתן דוגמא מיני מאות, קיבלתי אתמול בלילה הודעה מחיילים שלנו במילואים, שמחפשים זמן הפוגה בין כניסה לכניסה או בין אימון לאימון, והתברר להם שערוץ ספורט 1 סגר להם את האפשרות לצפות דרך הניידים, הם צריכים להוסיף תשלום

יוסף טייב:  אני חושבת שגם בנושאים האלה, אדוני השר, אנחנו נצטרך להתערב

מכלוף מיקי זוהר: אני אסביר את זה

מכלוף מיקי זוהר:  קודם כל, פניתי לחברת צ'רלטון, שהיא גם אחראית לזכויות שידור וכו'

מכלוף מיקי זוהר:  הנושא הזה הוא בידי הפלטפורמות, הוא לא בידי מחזיקי זכויות השידור

מכלוף מיקי זוהר:  הפלטפורמות הן קשת, רשת, אני לא יודע איזה עוד פלטפורמות יש - -      

דובר: הוט, יס

מכלוף מיקי זוהר: הוט, יס

מכלוף מיקי זוהר:  הן קיבלו פנייה גם מצ'רלטון וגם מעוד גופים אחרים, ואני מקווה שבעת הזו בזמן המלחמה הם ידעו שכולנו צריכים לשים כתף ולאפשר את זה חינם

מכלוף מיקי זוהר:  אנחנו על זה

יוסף טייב: אוקיי

מכלוף מיקי זוהר: בטח לחיילים שלנו שבחזית

יוסף טייב: כמובן

יוסף טייב:  אז נוציא על זה גם מכתב משותף, ונדאג שאכן זה יקרה

יוסף טייב:  אדוני השר, אתה רוצה כמו בפעם הקודמת? נשמע ואז?     

מכלוף מיקי זוהר: כן

מכלוף מיקי זוהר:  נשמע את הבעיות וניתן תשובות ככל שניתן

יוסף טייב: סימון, אתה רוצה להתחיל? בבקשה, חבר הכנת דוידסון

סימון דוידסון: תודה אדוני היושב ראש, אדוני השר

סימון דוידסון:  ישבתי פה בוועדה ימים ולילות בתקופת הקורונה, ונלחמנו כדי לפתוח את עולם הספורט

סימון דוידסון:  נלחמנו כדי להחזיר לאט בצורה בטוחה את הספורט במדינת ישראל

סימון דוידסון:  זה היה קשה, ואחרי שהקורונה הסתיימה הבנו דרך עשרות דיווחים, סקרים ובדיקות שקיבלנו בוועדה, שמה שהציל את הילדים שלנו זה הספורט

סימון דוידסון:  אותם ילדים שאפשרו להם להמשיך להתאמן, שהלכו להפוגות ספורט, שנשארו במערכת – הם נשארו שפויים

סימון דוידסון:  אותם הילדים לא הגיעו לסמים, לא לאלכוהול ולא לאלימות, ואתם לא מבינים אילו תוצאות יש במשרד החינוך בעקבות הקורונה

סימון דוידסון:  אתם לא מבינים מה עשתה הקורונה לילדים שלנו

סימון דוידסון:       אנחנו היום נמצאים במצב נוראי במדינת ישראל, וליבנו, קואליציה ואופוזיציה, עם כל אדם שנפגע או יפגע מהתקופה הנוראית הזאת

סימון דוידסון:  ליבנו איתם

סימון דוידסון:  אבל מצד שני אנחנו צריכים להבין שמבוגרים וילדים ממשיכים לחיות

סימון דוידסון:       אמרתי את זה קודם לתרבות, ובספורט זה הרבה יותר חזק

סימון דוידסון:  אם אתם תלכו למקומות המפונים, לבתי המלון, אתם תבינו שמה שמחזיק את הילדים האלו, מה שגורם להם לחיוך על השפתיים ומחזיר אותם לרגעים של שפיות, זה הספורט

סימון דוידסון:  אני הייתי בעשרות בתי מלון, וכשראיתי את התפקוד של האגודות, של משרד הספורט, של החברה למתנ"סים ושל גורמים נוספים שתרמו להפוגת הילדים בנושא של הספורט, הבנתי שזה הדבר הדרמטי ביותר

סימון דוידסון:  לכן ביקשתי מיושב ראש הוועדה לקיים את הדיון הזה

יוסף טייב: רק ברשותך, בהוראת מזכיר הכנסת, אנחנו חייבים להפסקה קצרה בעקבות כך שהמליאה נפתחה

מכלוף מיקי זוהר: אנחנו צריכים ללכת למליאה?     

יוסף טייב: לא לא

יוסף טייב:  הודעה קצרה, מיד שהמליאה תיסגר אנחנו נפתח בחזרה את הדיון

יוסף טייב:  בסדר? סליחה

יוסף טייב: בבקשה, סימון

סימון דוידסון: חשיבות העולם שאתם מייצגים היא קריטית לא רק למה שקורה היום עם הילדים והנוער, אלא גם לעתיד

סימון דוידסון:  בסוף התקופה הזאת תסתיים ואנחנו מאוד מקווים שנחזור לחיים נורמליים

סימון דוידסון:  אני רוצה לדבר על שלוש נקודות מרכזיות, אחת מהן היא מה שמחזיק את כל הספורט הישראלי, והן האגודות

סימון דוידסון:  מדובר בכל אותן מאות אגודות, שחלקן הגדול סגור היום ולא יכול לעבוד

סימון דוידסון:  במצב היום קבוצה בשער הנגב לא יכולה לתפקד

סימון דוידסון:  הילדים שלהם פזורים בכל מיני מקומות בארץ, המאמנים היו בממ"ד ורק עכשיו יצאו החוצה, אף אחד לא יכול לעבוד

סימון דוידסון:  קריטי להבין כיצד להשאיר את האגודות בחיים, כדי שביום שאחרי הן יוכלו להמשיך ולפעול

סימון דוידסון:       העניין השני הוא כל נושא הספורטאים הבכירים, אותם ספורטאים שצריכים להמשיך להתחרות

סימון דוידסון:  אני מזכיר לכולם שבקיץ הקרוב יש משחקים אולימפיים בפריז

דובר: שבעה חודשים

סימון דוידסון: החיים ממשיכים בכל העולם, מה לעשות

סימון דוידסון:  ואותם ספורטאים צריכים להתאמן, צריכים לעבור הכנות ואימונים, צריכים לעמוד בקריטריונים למשחקים האולימפיים

סימון דוידסון:  לפעמים הם גם צריכים להגיע למקומות שלא נעים לישראלי להיות בהם, כאשר עלויות האבטחה הן פי ארבע או חמש היום

סימון דוידסון:  לא תמיד השב"כ משתף פעולה

סימון דוידסון:  לא את הכל אפשר לפתור, אבל אלו דברים שצריכים להיפתר ככל הניתן

סימון דוידסון:  דיברתי על נושא הביטוח איתך, כפיר, תסביר מה נעשה ואיפה זה עומד היום

כפיר כהן: כן, אני אדבר על זה

סימון דוידסון: אדוני השר ידבר על זה

סימון דוידסון:  ואני רוצה לסיים במשפט אחד

סימון דוידסון:  המשרד הוא לא משרד מאוד מאוד עשיר עם הרבה מאוד כסף

מכלוף מיקי זוהר: היה

סימון דוידסון: אנחנו כבר 75 שנה, ולצערי הרב עד היום מדינת ישראל לא מבינה את המשמעות ואת הכוח האדיר שיש לספורט

סימון דוידסון:  צריך להיות הרבה יותר כסף למשרד הספורט, כדי להשיג יותר תוכניות ודברים לילדי ישראל, במיוחד בתקופה הזאת

סימון דוידסון:  אני קורא לשר האוצר, ואני אמרתי לו את זה היום בבוקר, להפנות כספים ולחזק את משרד הספורט, כדי שניתן יהיה להפנות כספים לילדים שלנו, במיוחד בתקופה הזאת, ולהציל איכשהו את עתיד הספורט הישראלי

סימון דוידסון:       אני שמח שהגעתם

סימון דוידסון:  אנשים ידברו

סימון דוידסון:  שר הספורט נמצא פה מהבוקר, ואנשי המשרד רושמים הכל ובאמת קשובים, עם לב גדול, למען עתיד הספורט הישראלי

סימון דוידסון:  תודה רבה

יוסף טייב: תודה רבה

יוסף טייב:  אלכס, בבקשה

יוסף טייב:  מאמן

אלכסנדר אובארוב: תודה

אלכסנדר אובארוב:  סליחה שנכנסתי באיחור

אלכסנדר אובארוב:  צריך לצאת ולהמשיך לעשות פעילות גם לילדים

אלכסנדר אובארוב:  אני חושב שזה חשוב לתת לספורט להיות פעיל, מכמה סיבות

אלכסנדר אובארוב:  אחת, יש כמובן מאמנים שעכשיו פחות עובדים, כי יש פחות פעילות, ואפשר להשתמש בכוח הזה

אלכסנדר אובארוב:  הם פנויים ויש להם זמן, אבל צריך מישהו שינהל אותם

אלכסנדר אובארוב:  ואם אנחנו מדברים על העתיד, כמובן שנזכיר את האולימפיאדה

אלכסנדר אובארוב:  אני חושב שזה יהיה הכי טוב שנרים את דגל ישראל בכל ספורט באירופה וכמה שיותר גבוה, זה ייתן לנו את ההסברה הכי טובה שיש

אלכסנדר אובארוב:       ואני רוצה לחזק גם את המאמנים של הילדים, שמוציאים אותם קצת מהשגרה

אלכסנדר אובארוב:  אני לא יודע מה הם עושים בבית

אלכסנדר אובארוב:  צריך מאמנים ומדריכים, ויש כמובן גם הרבה מורים לחינוך גופני שעכשיו נמצאים במילואים, צריך אולי לתת חיזוק ולהחליף אותם

אלכסנדר אובארוב:  אני חושב שצריך באמת לתת כמה שיותר פוש בנושא הזה

אלכסנדר אובארוב:  עם בריא זה עם חזק

אלכסנדר אובארוב:  תודה רבה

יוסף טייב: תודה רבה אלכס, ובהצלחה

יוסף טייב:  הוועד האולימפי בישראל, גלעד לוסטיג - -      

דובר: לוסטיג

דובר:  גילי לוסטיג

יוסף טייב: איפה הוא?     

דובר: בזום

יוסף טייב: בזום, בבקשה

סימון דוידסון: אני רק שכחתי לציין את הספורט הפראלימפי

סימון דוידסון:  שהם חלק מכל הדיון הזה והם לא נמצאים פה

סימון דוידסון:  אבל הפראלימפי הם חלק מהעניין

סימון דוידסון:  הם בזום?     

דוברת: כן

יוסף טייב: כן, בבקשה

גילי לוסטיג: תודה

גילי לוסטיג:  אני לא אחזור על הדברים שסימון אמר, אבל אנחנו באמת לפני משחקים אולימפיים

גילי לוסטיג:  ב-26

גילי לוסטיג: 07 מתחילים המשחקים בפריז

גילי לוסטיג:  זה מעט מאוד זמן

גילי לוסטיג:  אנחנו אחרי השנה הכי טובה שידע הספורט הישראלי אי פעם, בה הספורטאים שלנו זכו בענפים רבים, בתשע מדליות באליפויות עולם, ארבע מהן מזהב

גילי לוסטיג:   לצורך השוואה, עד היום, בשנה הכי טובה שהייתה לנו, היו ארבע מדליות בשנה

גילי לוסטיג:       לכן, אני מסכים עם הדובר הקודם שציין את החשיבות ואת הזכות שיש לספורטאים בנושא הגאווה הלאומית

גילי לוסטיג:  יש להם הזדמנות, ואפילו את החובה, שכל אחד ואחת מהם בכל תחרות, בכל מקום בעולם, להתחרות ברמה הטובה ביותר

גילי לוסטיג:       הספורטאים שלנו, נכון להיום, עם רמת התנדבות בלתי רגילה, בכל מקום שבו מבקשים אחרי האסון שקרה ליישובי עוטף עזה וכל מה שקרה בעקבות זה

גילי לוסטיג:  הספורטאים שלנו עומדים לרשות הרשויות והמתנדבים, ופעילים בצורה הכי טובה שאפשר

גילי לוסטיג:       דני אורן נמצא פה מהיחידה לספורט הישגי, ומה שאנחנו צריכים זו רשימה של תחרויות שאי אפשר להפסיד אותן

גילי לוסטיג:  כמובן שאנחנו לא מדברים על המדינות האדומות, כי כאשר מדינה אדומה אז יש איסור יציאה בגלל מצב מלחמה

גילי לוסטיג:  אבל אנחנו צריכים לעשות כל מאמץ כדי להגיע לתחרויות שהן תחרויות קריטריון, שאם אנחנו לא נשתתף בהן אז אנחנו לא נוכל להיות חלק מהמשחקים האולימפיים

גילי לוסטיג:  חלק מהתחרויות הללו הן התחנה האחרונה, ולכן היום, ממש לפני כמה דקות, סיימתי שיחה עם הוועד האולימפי הבינלאומי והצגתי בפניו את הקשיים והנושאים שעומדים לפנינו

גילי לוסטיג:       אני אזכיר את הבעיה הכי גדולה שלנו, והיא קטאר

גילי לוסטיג:  בפברואר מתקיימת אליפות העולם במשחקי המים בקטאר

גילי לוסטיג:  זה אומר שנבחרת כדור-המים שלנו צריכה להופיע שם, נבחרת השחייה האומנותית, נבחרת השחייה הרגילה שלנו בקריטריונים של שליחים, ונבחרת המים הפתוחים

גילי לוסטיג:       זאת התחרות האחרונה שבאמצעותה ניתן להגיע למשחקים האולימפיים

גילי לוסטיג:  עכשיו, עם ספורטאים בודדים עוד אפשר למצוא כל מיני פתרונות כאלה ואחרים, לעשות את התוצאה או את התחרות במקום אחר, אבל כאשר יש קבוצות, גם כדור-מים וגם שחייה אומנותית, זה הצ'אנס האחרון

גילי לוסטיג:  אין לנו שום אפשרות אחרת, ואנחנו עדיין לא יודעים מה אפשר לעשות עם הנושא

גילי לוסטיג:  אנחנו חזק בסיפור הזה, יחד עם איגוד כדור-המים ואיגוד השחייה, אנחנו גם מנסים לעשות משהו שהוא בסבירות מאוד נמוכה, לנסות ולבטל את התחרות בקטאר ולהעביר אותה למקום אחר

גילי לוסטיג:           אני לא רוצה להישמע תמים אז אני מדגיש שאין לזה הרבה סיכוי, כמו שגם המונדיאל לא נדחה בזמנו, על אף עניין זכויות האדם המפוקפקות בקטאר

גילי לוסטיג:  היבט נוסף למורכבות הוא הזמן, אנחנו שלושה חודשים לפני, ובאליפות הזו כאמור ישנם ארבעה ענפים

גילי לוסטיג:       יש לנו סיוע של השב"כ כדי להוציא את הספורטאים, אבל אנחנו יודעים שזה מצב מלחמה וכי יש צורך גם לצמצם משלחות וגם לשים סדרי עדיפות

גילי לוסטיג:  במצב כזה שולחים רק את הספורטאים הבכירים שלנו, גם אם ספורטאי הנוער שלנו לא ייצאו עכשיו כי יש סכנה בלהתחרות בחו"ל

גילי לוסטיג:  אנחנו מודעים לזה ולא רוצים לסכן אף אחד

גילי לוסטיג:       סימון אמר את זה, ואנחנו גם דיברנו על זה עם כבוד השר בפגישה שעשינו איתו, אנחנו נצטרך סיוע לאיגודים בנושא האבטחה

גילי לוסטיג:  האבטחה עולה הרבה מאוד כסף לאיגודים, ולאיגודים קטנים אלו סכומים מאוד משמעותיים, בטח אם מתחרים במדינות כמו מצרים, ירדן, תורכיה, מרוקו וכדומה

גילי לוסטיג:  במצב הנוכחי שבעתיים

גילי לוסטיג:  הדרישות לאבטחה הן מאוד חריגות, ולכן צריך למצוא את הפתרון, להקים קרן מיוחדת שתעזור לאיגודים לעמוד בנטל הנוסף שנפל עליהם

גילי לוסטיג:       אריק בטח גם ידבר, אבל אנחנו דיברנו עם כל גופי הרוחב, שמבחינתנו אנחנו מוכנים לטפל בזה, אם תעבירו לנו את הזכות הזאת או את הסכומים כדי לנהל את הקרן הזאת

גילי לוסטיג:  אנחנו בהחלט נשמח לעשות את זה עבור האיגודים

גילי לוסטיג:  זהו בשלב הזה

גילי לוסטיג:  שכולנו נדע ימים בטוחים

יוסף טייב: אמן, תודה

יוסף טייב:  שלמה ללו, מנהל ליגת האלופות לשכונות

יוסף טייב:  בבקשה, שלמה

שלמה הלל: שלום לכולם

שלמה הלל:  הדברים פגעו בכולם, מילדים קטנים וכולם

שלמה הלל:  אנחנו עובדים עם ילדים ונוער מכל שכונות ישראל, מקרית שמונה בצפון ומרום הגליל, ועד לבאר שבע ודימונה

שלמה הלל:  יש לנו 186 שכונות ב-58 רשויות בכל הארץ

שלמה הלל:  אבל הפעילות שלנו כרגע לא מתקיימת לא בכלל המצב המלחמתי, אלא מכיוון שיש לנו לא רק שכונות, אלא ערים שלמות שהן מפונות, אם זה קריית שמונה ויישובי הצפון, וגם אשקלון והדרום

שלמה הלל:       אנחנו קיימים שלוש שנים בשטח, ואנחנו כל שנה ושנה מגייסים מאות אם לא אלפי צעירים, מכל המגזרים, העדות והדתות

שלמה הלל:  צעירים מעוטי יכולת, צעירים שבאים ממשפחות קשות, מרקע קשה מאוד

שלמה הלל:  במקום שהנוער שיסתובב ברחובות, יתדרדר לסמים, לאלימות, לפשיעה

שלמה הלל:  אלו צעירים שברגעים האלה נמצאים גם ברצועת עזה וגם בגבול הצפון

שלמה הלל:      אנחנו לא מתוקצבים על ידי משרדי הממשלה, לא משרד התרבות והספורט, לא משרד הרווחה ולא שום משרד אחר, הכל נעשה בכספים פרטיים

שלמה הלל:  פנינו לכל משרדי הממשלה הרלוונטיים לעניינינו, לרווחה, נוער וספורט, ונענינו בשלילה על ידי כל המשרדים ללא יוצא מהכלל

שלמה הלל:       כרגע אנחנו מסתמכים על הגורמים שבאמת מכירים את חשיבות הפעילות שלנו בשכונות

שלמה הלל:  היינו צריכים לקיים פגישה במשרדי ההתאחדות לכדורגל בשיתוף משטרת ישראל ומרכז הפועל כדי לגבש תקציב, כדי שזה לא יישב על כיסים פרטיים אלא יגיע מהמקורות שהתקציב אמור להגיע מהם

שלמה הלל:  לנו אין את האפשרות להמשיך ולתקצב את הפעילות שלנו בכוחות עצמנו

שלמה הלל:       כרגע אנחנו מחפשים פתרונות איך לקיים את הפעילות של ילדי השכונות שלנו, גם באזורים המפונים

שלמה הלל:  יש לנו את כל התשתיות שיכולות לארח אותם גם באזורי המרכז וגם באזורי הדרום, באר שבע, דימונה, יש קבוצות ויש מאמנים

שלמה הלל:  הפעילות יכולה להתקיים במסגרת שהיא לא מלאה, מסגרת חלקית, כדי להעסיק את הילדים בתוך איזושהי מסגרת ספורטיבית או מסגרת קהילתית חברתית

שלמה הלל:  אני רוצה לתת את הדוגמא הקטנה לדברים שקורים אצלנו, שהם - -      

יוסף טייב: רק בקצרה כי - -     

שלמה הלל: כן, ממש בקצרה, דברים שלא כולם רואים

שלמה הלל:  אצלנו משחקים ילדים מכל המגזרים, מערים יהודיות וערביות

יוסף טייב: את זה אמרת, נו

שלמה הלל: כן

שלמה הלל:  וכשאנחנו באים ואנחנו רואים קבוצות ערביות מערים ערביות פוגשות קבוצות של בני ישיבות דתיות שמעולם לא הכירו לפני, ולאחר משחק של 40 דקות שאתה לא רואה בו לחיצות ידיים, פתאום אנחנו רואים שהם מתחבקים

שלמה הלל:  ואלו ילדים מעדות ודתות שלא נפגשו מעולם

יוסף טייב: יוזמה חשובה

יוסף טייב:  אני מציע שאחרי הדיון תבוא ונשב על זה, ננסה למצוא איך לחבר בצורה כזו או אחרת, בסדר? מול החברה למתנ"סים ועוד

יוסף טייב:  בסדר שלמה? תודה

שלמה הלל: כן

שלמה הלל:  תודה רבה

יוסף טייב: התאחדות הכדורגל

יוסף טייב:  מי נמצא? דודי? בבקשה

דוד גלס: צהריים טובים לכולם, עד כמה שאפשר בנסיבות האלה

דוד גלס:  בנקודה הזאת אני בדיוק בא משני הדיונים לגבי התקציב

דוד גלס:  אני מאוד חרד למה שהולך להיות ואיך הולך להיות

יוסף טייב: שתף אותנו

דוד גלס: כן

דוד גלס:  הנושא של הכנסות הוא מאוד מהותי אצלנו

דוד גלס:  יכול להיות שנצטרך לקיים את הכדורגל, כרגע יש הכרזה על ה-25 לחודש ללא קהל

דוד גלס:  אני עוד לא יודע איך זה יתקיים ומה יהיה עד אז, אבל כעיקרון אנחנו בהנחה שלפחות שלושה חודשים במציאות הזאת לא יהיה קהל

דוד גלס:  כרגע גם יש את הנושא הלאומי, להזכיר לכם שעד לפני 17-18 שנה היה אירוע דומה

דוד גלס:  כאשר לא אירחנו קרוב לארבע שנים, לא קיבלנו אישור לארח כאן

דוד גלס:  החשש הזה קיים, לכן החשיבות שהכל יתקיים כאן כרגיל, שנייצג את ישראל והכל יהיה כרגיל, לפחות בחוץ, הוא קריטי

דוד גלס:  אבל המשפט "קריטי" הוא מהותי במורכבויות שלו

דוד גלס:  כי כרגע אנחנו כרגע מוציאים את נבחרת הגברים לבודפשט הונגריה

דוד גלס:  נשים, בבוקר היה לנו דיון, הן נוסעות למדינה בעייתית והיה צריך להוציא אותן באופן שונה - -              

כפיר כהן: רק אבקש, סליחה שאני קוטע אותך

כפיר כהן:  אני פה מולך

כפיר כהן:  רק אני מבקש לא להרחיב יותר מידי בעניין הנבחרות

כפיר כהן:  בסדר? רק בסידורי האבטחה וכאלה, אנחנו מעדיפים לא לדבר בוועדה על זה

כפיר כהן: אני לא נכנס לזה

כפיר כהן: אנחנו מעדיפים לא לדבר בוועדה על זה, בסדר?      

דוד גלס: אני יודע, אני אדבר על העיקרון של מורכבות האירוע בהיבט הכספי, על מנת שנוכל לנהל את זה בצורה תקינה

דוד גלס:  בסופו של דבר התפעול הוא אפילו יותר גבוה מבחינת ההוצאה, כאשר ההכנסה יורדת באופן דרמטי

דוד גלס:  תקציב הכדורגל הוא גבוה, הוא התקציב הגדול ביותר מבין ענפי הספורט, אבל יש לזה יתרונות וחסרונות

דוד גלס:       היה לי חשוב לדבר כיוון שהבנתי שאנחנו נקבל אחוז מסוים מזה ומזה

דוד גלס:  אבל אצלי כל אחוז כזה הוא משמעותי, אין לי מאיפה להביא

דוד גלס:  אני לא עסק

דוד גלס:  אין לי מקורות אחרים שאני יכול להביא לכאן, להתאחדות

דוד גלס:  אז היה לי חשוב לחבר אתכם לעניין הזה, כי בסוף זאת מדינת ישראל

דוד גלס:  דיבר כאן חבר הכנסת על עניין הילדים, אתם לא יודעים עד כמה עולם הספורט חשוב דווקא בתקופה הזאת

דוד גלס:  כדורגל, כדורסל

דוד גלס:  כמה אנשים צריכים וצמאים לדבר הזה

דוד גלס:       ואני אסיים בכך שאציין שלא מזמן רק סיימנו את הקורונה

דוד גלס:  וזה היה אירוע גלובלי, זה לא היה אירוע מקומי

דוד גלס:  ופה במקומי, לא נעים להגיד, פחות סופרים אותנו

דוד גלס:  בחוץ אנחנו מנסים, אנחנו עושים מאמץ בזכותו של יושב ראש ההתאחדות שינו זוארץ, שמכיר את נשיא פיפ"א ואופ"א

דוד גלס:  אבל צריך לזכור דבר אחד, שהבור שנוצר אצלנו בעקבות הקורונה הוא בור אמיתי

דוד גלס:  העזרה שקיבלנו עזרה, אבל הצלחנו רק עכשיו לסגור את החור

דוד גלס:  חשוב מאוד לחבר אתכם לעניין הזה

דוד גלס:  תודה ובשורות טובות

יוסף טייב: תודה

יוסף טייב:  אריק קפלן

יוסף טייב:  בזום, בבקשה

אריק קפלן: צהריים טובים

אריק קפלן:  קודם כל אני רוצה לחזק את מה שאמר חבר הכנסת דוידסון לגבי פעילות נוער

אריק קפלן:  בכובע אחר שלי אני משמש כראש ארגון ההורים של ירושלים, ואני יודע את המשמעות הקשה של חוסר פעילות

אריק קפלן:  אני שמח שהתחילו לחזור למערכת החינוך, אבל חייבים לחזור גם לפעילות ספורט, כמובן בצורה בטוחה, אבל זה משהו שחייב להיעשות

אריק קפלן:  זה מתחבר לנושא האגודות ולמה שהשר הסביר לנו בכנס לפני מספר ימים, כאשר אמר שהם ידאגו לאגודות מבחינת ההכנסות שהן הפסידו על מנת לוודא שיוכלו להמשיך ולפעול

אריק קפלן:  הפעילות היא כמובן הישגית, אבל ההיקף הוא הרבה מעבר לזה

אריק קפלן:       אני רוצה שוב לחזק את מה שאמר גילי לוסטיג, הבעיה הקריטית שלנו היום היא יציאת משלחות לחו"ל

אריק קפלן:  בוועד האולימפי זו אולימפיאדה, אצלנו אלו משחקי העולם

אריק קפלן:  מדובר על צבירת ניסיון, על פעילות, הטיסות לחו"ל הן הבסיס להישגיות של הספורט הישראלי, וזאת מעבר לכבוד שזה מביא לנו

אריק קפלן:       אין שום סיכוי בעולם שהאיגודים יכולים לעמוד בהוצאות האבטחה

אריק קפלן:  יוצאים שמונה ספורטאים עם ארבעה מאבטחים ולפעמים גם חמישה

אריק קפלן:  אין לי שום טענה לשב"כ על הדרישות שלו

אריק קפלן:  אבל אין שום סיכוי שהאיגודים יכולים לעמוד בהוצאות האלה, והתוצאה היא שהם פשוט לא יוצאים

אריק קפלן:  אין להם אפשרות כספית לצאת

יוסף טייב: אריק ברשותך, אני מציע, שכל מה שקשור לסידורי אבטחה ננהל את זה בדיונים אחרים

יוסף טייב:  אנחנו כבר - -      

אריק קפלן: אני לא מדבר פה על סידורי אבטחה - -          

גילי לוסטיג: זה נושא כספי

אריק קפלן: אלא על הנושא הכספי

יוסף טייב: הבנתי

יוסף טייב:  אני מבין

אריק קפלן: אנחנו חייבים למצוא פתרון לנושא הזה, ומהבחינה הזו תקשורת עם גופי הרוחב זו דרך מצוינת לסיוע לאיגודים

אריק קפלן:  מעבר לזה אני באמת רוצה לקוות ולאחל שזה יגמר בהקדם, ושנוכל לשוב לשגרה משעממת

סימון דוידסון: אריק, שאלה לי

סימון דוידסון:  אתם עושים תיאומים שונים עכשיו לגבי הנסיעות לחו"ל? מוציאים פחות ספורטאים? אתם מצמצמים?         

גילי לוסטיג: בטח

אריק קפלן: ברור, מה זאת אומרת? משמעותית הרבה פחות

סימון דוידסון: אוקיי

אריק קפלן: גילי אמר את זה

אריק קפלן:  אנחנו עשינו סדרי עדיפויות מאוד ברורים

אריק קפלן:  במירכאות אני אגיד, "רק" תחרות סבב עולמי, שלפעמים זה מיקום ולפעמים השפעה על הדירוג שלך באליפות עולם או באליפות אירופה, לא יוצאים היום

אריק קפלן:  כי מבחינת העדיפות של הביטחון בישראל, הם לא מסוגלים לתת לזה פתרונות היום, עד לפני שהגעתי בכלל לנושא הכספי שאם יאשרו אני לא בטוח שהם יוכלו

אריק קפלן:  קבענו סדרי עדיפויות שתחרות קריטריון היא קודם כל, שזה הדבר הכי חשוב

אריק קפלן:  אולימפי, משחקי העולם, כמובן את הגמר האולימפי, ואז זה בסדר יורד

אריק קפלן:  אבל אין מספקי היום, אני לא רוצה להיכנס, אבל אין מספיק כוח אדם היום - -      

סימון דוידסון: אוקיי

אריק קפלן: כפי שהבנו, לתת תשובה לכל התחרויות

סימון דוידסון: אתה אומר - -      

מכלוף מיקי זוהר: - - - התגייסו לצבא

אריק קפלן: ספורטאים רבים נשארים בארץ

אריק קפלן:       << דובר >> סימון דוידסון (יש עתיד): << דובר >>        הספורטאים?         

מכלוף מיקי זוהר: לא, המאבטחים

מכלוף מיקי זוהר:  הרבה מאוד מתגייסים

סימון דוידסון: כן, נכון

יוסף טייב: טוב, תודה רבה

יוסף טייב:  רון בולוטין

יוסף טייב:  גם בזום

מכלוף מיקי זוהר: ברור, אנחנו נוציא לפי סדרי העדיפויות

מכלוף מיקי זוהר:  אולימפיאדה, תחרויות

מכלוף מיקי זוהר:  לא, אנחנו קובעים יחד עם האיגודים

מכלוף מיקי זוהר:  הם נותנים לנו את - - -      

רון בולוטין: שלום לכולם

יוסף טייב: כן, רון

רון בולוטין: רון בולוטין מהוועד הפראלימפי וההתאחדות לספורט נכים

רון בולוטין:  אני לא אחזור על הדברים שגילי ואריק אמרו, אבל כידוע, שבועיים אחרי סיום המשחקים האולימפיים בפריז מתחילים המשחקים הפראלימפים

רון בולוטין:  אותם מתקנים, אותה ועדה מארגנת, אותו כפר אולימפי

רון בולוטין:  הספורט הפראלימפי בדיוק באותה הבעיה כרגע, אנחנו נמצאים בעיצומם של השלבים האחרונים לקביעת הקריטריונים והכרטיסים למשחקים, ועם כל הקושי באישור ויציאה לתחרויות בינלאומיות

רון בולוטין:  גם אנחנו מצמצמים למינימום, רק לתחרויות שקובעות לפריז, ועולה גם נושא העלות של האבטחה

רון בולוטין:  לא אחזור על הדברים שכבר נאמרו

רון בולוטין:  אנחנו באותו המצב כמו הוועד האולימפי כרגע, ומתמודדים עם אותם קשיים

רון בולוטין:       אני רוצה בשני משפטים לעדכן על תוכנית שהוועד הפראלימפי וההתאחדות לספורט נכים יוצאים בה כבר בימים האלה, ליווי תהליך השיקום של הפצועים מהמלחמה, החל משלב השיקום בבתי החולים ועד לשיקום בקהילה בהמשך, דרך הספורט הפראלימפי

רון בולוטין:  אנחנו עם המון ניסיון, גם של אנשי מקצוע וגם של ספורטאים שחוו על עצמם פציעה, בין אם צבאית ובין אם תאונה וכדומה

רון בולוטין:  לספורט בכלל ולספורט התחרותי וההישגי בפרט, ישנה השפעה אדירה על השיקום

רון בולוטין:       אני יכול להגיד על עצמי, אני נכה צה"ל קטוע רגע, היום אני המנהל המקצועי של הוועד הפראלימפי והתאחדות לספורט נכים

רון בולוטין:  ייצגתי את ישראל במספר משחקים פראלימפים, והספורט ההישגי היווה מנוף וכלי מאוד משמעותי בתהליך השיקום שלי, ועל החזרה וההשתלבות כאזרח פעיל בחברה

רון בולוטין:      אני שמח להגיד שיש לנו עשרות ספורטאים פראלימפים, ספורטאי עבר וספורטאי הווה, שמוכנים להיכנס לפרויקט הזה, להגיע לבתי החולים ולמרכזי השיקום ולהמשיך גם ללוות אחרי זה, בחליפות אישיות, כל פצוע שירצה גם במסגרת הקהילה לנסות ולהשתלב במסגרות הספורט

רון בולוטין:       מתוך הטרגדיה הזאת אני גם מעריך, שאולי תהיה הזדמנות מסוימת לאתר את הספורטאים הצעירים שיכולים להיות העתיד של הספורט הפראלימפי ההישגי במדינת ישראל, אבל קודם כל אנחנו עושים את הפרויקט הזה ומלווים את הספורטאים כחלק מתהליך השיקום

רון בולוטין:  יש לנו כמובן קשר עם בית החולים שיבא, שהוא בית החולים שנותן חסות ומלווה את הספורטאים הפראלימפים ההישגיים בסגלים, אבל אנחנו הולכים להיכנס לכלל מרכזי השיקום

רון בולוטין:       נצטרך בהמשך, כמובן, ברגע שהם יוצאים מהשיקום, שיתוף פעולה עם הרשויות המקומיות ומשרדי הממשלה, כדי להמשיך את תהליך העיסוק בספורט גם במסגרת הקהילה, כל אחד ביישוב שלו כשהוא חוזר לחיים שלו

רון בולוטין:       אז זאת תוכנית שכבר יוצאת בימים האלה ואנחנו נשמח לכל שיתוף פעולה בנושא

יוסף טייב: תודה רבה

יוסף טייב:  יניב קוסביצקי, שער שוויון, בבקשה

יניב קוסביצקי: שלום, יניב מעומתת "שער שוויון", ממלא מקום של המנכ"ל שנמצא עכשיו בגבול הצפון, הוא מ"פ במילואים מה-7 באוקטובר, יחד עם עוד 14 מנהלים

יניב קוסביצקי:  אנחנו נדבר גם הרבה מהארגונים, בהם יש חבר'ה צעירים שרבים מהם עכשיו בשטח

יניב קוסביצקי:  אנחנו עוסקים בתחום השימוש בספורט ככלי לחינוך, אנחנו לא באים מהתחום התחרותי, אלא מעבודה עם הילדים עם הקשיים, עם הבעיות, שלא מוצאים את עצמם לפעמים במסגרות

יניב קוסביצקי:  אנחנו בעצם באים ונותנים מענה של תוכנית שמשלבת אימוני ספורט עם דברים חברתיים, סיוע בלימודים ודברים כאלה

יניב קוסביצקי:  אנחנו עובדים ב-400 בתי ספר ברחבי הארץ, עם 10,000 ילדים

יניב קוסביצקי:       אנחנו גם חלק מקהילה של ארגונים, הם בטח עוד ידברו פה בהמשך, כמו "חרדים לקצב", "הגל שלי" ואפילו יש קואליציה וארגון שמאגד אותנו, ואני חושב שהדברים שאני אגיד רלוונטיים במובנים מסוימים לכולנו

יניב קוסביצקי:       אנחנו מהיום השני של המלחמה היינו בשטח

יניב קוסביצקי:  אנחנו עובדים בקהילות האלה

יניב קוסביצקי:  המאמנים שלנו, המנהלים שלנו, הם מתוך הקהילות

יניב קוסביצקי:  חלקם משדרות, מכפר עזה, אנשים שעברו את הדברים האלה

יניב קוסביצקי:  הם פונו עם האנשים, ומהיום השני התחילו להפעיל בשטח באופן ספונטני את הפעילויות

יניב קוסביצקי:       גם הארגון שלנו ואני בטוח שעוד ארגונים, אנחנו הבאנו נעליים כי לא היו נעליים, הבאנו שערים, הבאנו את הכדורים, הבאנו את הדברים, וראינו את החשיבות האדירה

יניב קוסביצקי:  במשך שבועיים הייתה התגייסות מדהימה, אני חושב, של כל הארגונים

יניב קוסביצקי:  היינו בכל המוקדים האלה, ונתנו את הרגעים האלה שחבר הכנסת דוידסון דיבר עליהם, שהם כל כך חשובים לילדים בשלב הזה

יניב קוסביצקי:       אני טייס מסוקים לשעבר, הייתי במסוקי קרב עשר שנים

יניב קוסביצקי:  סגרו את הטייסת לפני עשר שנים, ועכשיו אני בקשר יום-יומי עם החברים שלי שנמצאים בטייסות

יניב קוסביצקי:  הם שואלים אותי, 'איך אתה מרגיש שאתה לא פה איתנו עכשיו בדבר הזה', ואני אומר להם שאני בצו 8, שאני קם בו יום יום ומרגיש שהוא לא פחות חשוב

יניב קוסביצקי:  אנחנו יכולים ואנחנו ננצח בגבולות, אני בטוח בזה

יניב קוסביצקי:       אנחנו, אני, העובדים והקהילה שלנו, נלחמים ממש בצו 8, קמים יום יום, עם כל הקשיים ועם כל הדברים, כדי להבין איך אנחנו פותרים ומתגברים על כל הבעיות של הילדים האלה, שהכי צריכים אותנו עכשיו

יניב קוסביצקי:  שילדים מהפריפריה, מהמקומות האלה, יקבלו את מה שהם צריכים

יניב קוסביצקי:  וזאת מבחינתי משימת המלחמה שלי, אני קם עם תחושת האחריות הזאת כל יום

יניב קוסביצקי:       בעיניי חשוב להגיד את זה, ואני מאוד מתחבר לדברים שחבר הכנסת דוידסון אמר

יניב קוסביצקי:  אני רוצה להגיד עוד משהו אחד, ואז שלושה דברים ספציפיים, בעיות שביקשתם באמת שנעלה

יוסף טייב: היית מתחיל מהבעיות

יניב קוסביצקי: אבל עוד משהו אחד חשוב

יוסף טייב: לא, חברים אני - -      

יניב קוסביצקי: אז אני מנקה, קצר - -      

יוסף טייב: לא, אבל אני אגיד לך למה

יוסף טייב:  אני מדבר ברצינות

יוסף טייב:  יש פה המון אנשים, גם בזום וגם - -      

יניב קוסביצקי: אז אני עובר לבעיות

יניב קוסביצקי:  הדבר הראשון, שחשוב לא לשכוח, זה לא רק את המוקדים שאנחנו עובדים בהם עם הילדים, שקיימים בכל הארץ - -      

סימון דוידסון: אני רוצה להגיד לכם משהו, תקשיבו

סימון דוידסון:  אני מנהל דיונים כל הזמן

סימון דוידסון:  זה בוועדת חינוך, לא בוועדת ספורט ויש לזה סיבה

סימון דוידסון:  היה לי חשוב שהשר יהיה פה

סימון דוידסון:  ושגם יוסי ישמע את הדברים, כי הוא יושב ראש הוועדה

סימון דוידסון:  תנצלו את זה ששר הספורט נמצא פה

סימון דוידסון:  וגם כפיר שנמצא, והחבר'ה שלא נמצאים, הם רושמים כל דבר

סימון דוידסון:  תגידו מה הבעיות

סימון דוידסון:  אל תעשו "חיים שכאלה"

סימון דוידסון:  תגידו מה הבעיות ומה אתם צריכים, והדברים האלו יפתרו

סימון דוידסון:  זאת המטרה

יניב קוסביצקי: מעולה

יניב קוסביצקי:  אז הבעיה הראשונה שנוצרה היא עם פרויקטים שכבר רצים

יניב קוסביצקי:  לנו כארגון יש פרויקט גדול עם משרד נגב גליל והחוסן הלאומי, לדוגמא

יניב קוסביצקי:  ויש עוד פרויקטים שעובדים מדהים

יניב קוסביצקי:  כבר יש תקציב, יש הסכמים

יניב קוסביצקי:  ודווקא עכשיו כשצריך להוציא אותם לשטח יש חסמים

יניב קוסביצקי:  דוגמא אחת מתוך כמה היא שיש הסכמים לקול קורא שצריך לצאת, ואי אפשר להוציא אותו עכשיו

יניב קוסביצקי:  יש אצלנו על 146 קבוצות, 2,700 ילדים שעבדו בשנה שעברה, שלא יכולים להתחיל עד שהדברים האלה לא יקרו

יניב קוסביצקי:  זה יוכל לקרות מיידית אם נסיר את החסמים

יניב קוסביצקי:  אם ניקח החלטות כמו להמשיך עם הקבוצות של שנה שעברה בלי קול קורא, למשל, עם מגבלות וכיוצא בזאת, אבל צריך לשים לב לפרויקטים שעוסקים בנושאים המשלבים ספורט וחינוך,  ולהוציא אותם

יניב קוסביצקי:  לא לעצור אותם בגלל דברים כאלה

יניב קוסביצקי:  אצלנו כמו שאמרתי זה פרויקט גדול של 2,700 ילדים שמחכים

יניב קוסביצקי:  בתי הספר מתקשרים ורוצים להתחיל מחר, ואי אפשר להתחיל כרגע

יניב קוסביצקי:       דבר נוסף, אנחנו חלק מתקציבים של מערכת שנקראת גפ"ן, בבתי הספר - -      

סימון דוידסון: רגע, מה שדיברת זה משרד נגב גליל?      

יניב קוסביצקי: נגב גליל חוסן לאומי

סימון דוידסון: תשלח לי את זה בבקשה

יניב קוסביצקי: מצוין

יניב קוסביצקי:  ואנחנו בקשר שותף איתם, עבודה מדהימה

יניב קוסביצקי:  הם פשוט עמוסים כרגע וזה החסם שעוצר את זה

יניב קוסביצקי:  זה דבר אחד מאוד מרכזי, הדבר השני הוא תקציבי גפ"ן

יניב קוסביצקי:       אני יודע שהשנה למנהלים בהרבה מבתי הספר יש תקציבים משלהם, והם נותנים את המענה לתלמידים דרך תקציבי הגפ"ן

יניב קוסביצקי:  קיבלנו כבר מכמה בתי ספר מידע שהולכים לקצץ את זה ל-70%

סימון דוידסון: זה משרד החינוך

יניב קוסביצקי: נכון

יניב קוסביצקי:  אני רק אומר שצריך לשים לב, כי הדברים האלה פוגעים בסופו של דבר בתוכניות הספורט בדרך כלל, או בתוכניות האקסטרה בבתי הספר

יניב קוסביצקי:  אלו התוכניות שבסופו של דבר משאירות את הילדים בבתי הספר ומונעים נשירה

יניב קוסביצקי:  אלה הילדים שיפגעו

יניב קוסביצקי:  כי הם מתקשרים אלינו ואומרים שהם צריכים לבחור איזו הוצאה כספית להוריד, אז הם ישאירו מורה פרטי, שיעורים, ומורידים את - -      

סימון דוידסון: מה שלא נוגע למשרד הספורט - -      

דובר: האריכו את זה - -      

סימון דוידסון: תשלח לי

סימון דוידסון:  אני אשתמש גם כמובן ביוסי, יושב ראש הוועדה, ואנחנו נטפל

סימון דוידסון:  יש לנו חינוך ונגב גליל

יניב קוסביצקי: מעולה

יניב קוסביצקי:  מעולה

כפיר כהן: סימון, אנחנו גם נעזור

כפיר כהן:  נעשה את החיבורים

יוסף טייב: ברור, ברור

יניב קוסביצקי: מעולה, זה יעזור מאוד

יניב קוסביצקי:  ועוד שאלה לשר הספורט

יניב קוסביצקי:  דיברתי עם שתי רשויות שעדיין לא העבירו לנו תקציבים בתקופה המאוד חשובה הזאת, כי הם אמרו שהם עצמם עדיין לא קיבלו כסף ממשרד הספורט

יניב קוסביצקי:  ואנחנו רודפים אחריהם כבר כמה חודשים

כפיר כהן: סגן ראש מנהל הספורט פה, תכף יתן לכם עדכון

יניב קוסביצקי: מצוין

כפיר כהן: הדברים שאנחנו מגדילים כבר התקדמו, תכף

יניב קוסביצקי: זאת שיחה שהייתה לי אתמול עם שתי רשויות

יניב קוסביצקי:       הדבר האחרון, שמשרד הספורט בטח יכול לעשות, זה להגיע למקומות בהם נמצאים המפונים ולהסדיר את תוכניות הספורט-חינוך, כדי שאנחנו נוכל לפעול שם ולתת את המענה לאותם האנשים שאנחנו חושבים שיהיו במקומות האלה חודשים או שנים

יוסף טייב: אני מציע לעשות שולחן עגול בנושא המפונים יחד עם החברה למתנ"סים, בסדר? ועם שאר הגורמים הרלוונטיים העוסקים בנושא, שכבר קיבלו את הכסף ואין להם בעיה תקציבית - -          

כפיר כהן: חבר הכנסת, רק אגיד שאנחנו עובדים עם התאחדות בתי הספר, ממש לפני כמה דקות עדכנו אותנו - -      

יוסף טייב: תכף תיתן לנו על זה סקירה - -          

כפיר כהן: על תקציבים שהגדלנו שם

כפיר כהן:  אנחנו נחבר את התאחדות בתי הספר, זיו המנכ"ל נמצא פה

יניב קוסביצקי: מעולה

כפיר כהן: נחשוב על השולחן העגול יחד

יניב קוסביצקי: מצוין

יניב קוסביצקי:  אז זהו, אלה ארבעת הדברים

יניב קוסביצקי:  תודה

יוסף טייב: בת-אל ג'רבי, מנכ"לית "ערכים בספורט"

יוסף טייב:  בבקשה

בת-אל ג'רבי: היי, שלום לכולם, צהריים טובים

בת-אל ג'רבי:  בת-אל, מנכ"לית "ערכים בספורט" והקרן לילדים ונוער במועדוני הספורט, בשיתוף משרד התרבות והספורט ובית הנשיא

בת-אל ג'רבי:  אני רוצה לגעת בשלוש נקודות מרכזיות, שהן בעיניי נקודות הכשל כרגע בחברה הישראלית בכל מה שקשור במרחב הספורט

בת-אל ג'רבי:       אנחנו עוסקים בתוכניות לקידום ערכים, כתשתית לחוסן אירגוני-חינוכי-חברתי במרחב הספורט הישראלי, ולמרחב העיסוק שלנו שותפים גם משרד התרבות והספורט ובית הנשיא, הטוטו, התאחדות הכדורגל, איגוד הכדורסל ומנהלות הליגה

בת-אל ג'רבי:       אחרי שבוע וחצי של תנועה בין כל המלונות והמפונים, אסכם ואומר שמה שקורה למטה הוא סיפור תקומה מאוד כואב

בת-אל ג'רבי:  אני חושבת שכל הקשב והכספים צריכים כרגע להיות מופנים כשולחן חירום עבור הרשויות שקולטות מפונים, ועבור הרשויות שפינו מפונים

בת-אל ג'רבי:       כל מוסדות הקהילה קרסו

בת-אל ג'רבי:  אין להם כיום שום מענה קהילתי, לא במרחב הפורמלי ולא בבלתי פורמלי

בת-אל ג'רבי:  נקודת הכאב המרכזית היא הנוער

בת-אל ג'רבי:  שאלתי אתמול את הרשויות בכאב מאוד גדול במה אוכל לעזור, והתשובה הייתה טפלו בנוער

בת-אל ג'רבי:  הנוער הוא רגע מפשיעה, מהתנהגות סיכונית, מאלכוהול, מסמים

בת-אל ג'רבי:  יש כבר מקרים בשפיים, יש כבר - - - הכל

בת-אל ג'רבי:  אין פתרונות

בת-אל ג'רבי:      יש פה כשל תיכלול מאוד גדול

בת-אל ג'רבי:  הרבה אנשים עושים הרבה, אבל בסוף זה לא מגיע לשטח, ואני אחדד בכמה נקודות

בת-אל ג'רבי:  ראשית, יש הרבה עמותות, ואף אחד לא מתכלל אותן

בת-אל ג'רבי:  כולן במצב של הישרדות מכיוון שהתקציבים תקועים באוצר ולא מגיעים

בת-אל ג'רבי:  אנחנו חולקים את אותן הבעיות, גם כספים של משרד התרבות והספורט תקועים באוצר

בת-אל ג'רבי:  או שנשרוד את התקופה הזאת, או שכולנו נסגור את העמותות שלנו

בת-אל ג'רבי:  ואנחנו אלה שפועלים במרחב החברתי, עם חיידק חברתי גדול ותשוקה מדהימה בשם הרעיון החברתי הציוני

בת-אל ג'רבי:       אז קודם כל יש לשחרר את הפקק הקיים באוצר ובמשרדים הממשלתיים סביב תוכניות כאלה

בת-אל ג'רבי:      יש צורך בהקמת גוף, ואני מציעה אותנו, את הקרן לילדים ונוער, שכבר פועלת בשיתוף משרד התרבות והספורט, ופועלת יחד עם הגופים ובשיתוף בית הנשיא, על מנת לתכלל את העמותות החברתיות המובילות תוכניות בשטח, כדי שבסוף הן יגיעו באמת למפונים ולאותן רשויות

בת-אל ג'רבי:       הדבר השני הוא הצורך לאגד את המשאבים

בת-אל ג'רבי:  נמצאים הרבה משאבים שלא מיעים לייעודם

בת-אל ג'רבי:  שוב, בקצה המערך, אף אחד לא מקבל אותם

בת-אל ג'רבי:  שמעתי אתמול משפט מאוד חזק, אל תתנהגו אלינו כאל משלחי רווחה, משלחי יד, תקימו לנו פה מנגנונים, תקימו לנו תשתיות לשעה של מחר

בת-אל ג'רבי:  ואין מי שעוסק בזה

בת-אל ג'רבי:       הדבר האחרון שאני רוצה להגיד זה שבסופו של דבר, מועדוני הספורט באיגודים, מחלקות הילדים והנוער, הן העוגן הקהילתי הכי משמעותי בשטח, בדגש על הרשויות שקלטו ועל הרשויות שפונו

בת-אל ג'רבי:       בגלל הקרן פונים אליי מנהלים אבודים שאין להם עם מי לדבר

בת-אל ג'רבי:  שם צריך לתמוך, לשם צריך לנתב את הכספים

בת-אל ג'רבי:  צריך לעזור לרשויות הספציפיות הללו להקים את עצמן מחדש, בדגש על מחלקות ילדים ונוער

בת-אל ג'רבי:  מדברים על תקומה? אין להם היום כלים כדי לעשות תקומה

בת-אל ג'רבי:  הם צריכים גלגלי עזר, ואני חושבת שזה התפקיד שלנו, גם בעולם הרווחה, חינוך, ספורט ותרבות

בת-אל ג'רבי:  ואני כאן, כמנכ"לית הקרן לילדים ונוער במועדוני הספורט, מוכנה להוביל את זה

יוסף טייב: אוקיי

יוסף טייב:  אני רוצה להציע, אדוני השר, כפי שקורה במשרד החינוך

יוסף טייב:  כמובן שלמשרד החינוך יש מנגנון הרבה יותר גדול, ומחוזות וכו', אבל במספר בתי מלון נוכח איזשהו פרויקטור, שהוא מתכלל את כל הנושא החינוכי

יוסף טייב:  אני הייתי מציע, כפי שעשינו בחברה למתנ"סים בנושא החינוך הבלתי פורמלי, שגם בנושא הספורט והתרבות יימצא מנגנון

יוסף טייב:  אפשר להשתמש אפילו במנגנון קיים, דרך החברה למתנ"סים או כל ארגון אחר שאכן השר יסכים לשתף איתו פעולה

יוסף טייב:  אני מבין שיש רצון, לכאורה יש גם כסף, כך שנותר רק לתכלל ולעשות את הדברים בצורה מסודרת

יוסף טייב:       בסוף זה דור העתיד שלנו

יוסף טייב:  לא נעים להגיד, אבל אותו הדור כבר נפגע פעם אחת בקורונה, וחוטף עכשיו את הסטירה בלחי השנייה

יוסף טייב:  מחובתנו, בוודאי כוועדה ובוודאי כמשרדי ממשלת ישראל, לתכלל את הנושא ולנסות להמעיט את הנזקים

יוסף טייב:  כי נזקים יהיו

מכלוף מיקי זוהר: כן

יוסף טייב: להמעיט את הנזקים ולנסות לעשות את הדברים בצורה הטובה והמסודרת ביותר

יוסף טייב:      אני מציע אדוני השר, שתתחיל לתת לנו איזושהי סקירה והתייחסות

יוסף טייב:  אתם מעדיפים לשמוע מגורמי המקצוע לפני כן?     

שאול דוד: רגע, אני גם

יוסף טייב: שנייה, בסוף - -      

שאול דוד: לנו אין בעיה - -      

יוסף טייב: אני רוצה לשמוע מהמשרד מה כן נעשה, ובמידה ומשהו לא קיבל מענה, ואכן יש המשך שאלות - -       

מכלוף מיקי זוהר: אנחנו ניתן לאנשים להביע את הבעיות, אני אענה על חלק מהשאלות ולאחר מכן ישלים המנכ"ל

מכלוף מיקי זוהר:  אנחנו יכולים לתת תשובות להרבה מהשאלות שהועלו עד עכשיו, ובינתיים אני רושם לעצמי

יוסף טייב: אוקיי

יוסף טייב:  אז נמשיך, בסדר גמור

יוסף טייב:  כן בבקשה, רק שמך

שאול דוד: אני שאול דוד, יושב ראש איגוד מנהלי הספורט ברשויות, וגם בחברה למתנ"סים

שאול דוד:  אני חושב שקודם כל זאת הזדמנות טובה מאוד שכל הגופים נמצאים כאן, וכבוד השר, וסימון ויושב ראש הוועדה וכל החברים המכובדים

שאול דוד:  אנחנו ברשויות, מעניין אותי למה אנחנו לא רשומים, אבל בסופו של דבר - -      

יוסף טייב: אתה רשום

יוסף טייב:  אני ראיתי את השם שלך מקודם, ואני בדיוק מחפש

שאול דוד: בסופו של דבר אנחנו נושאים באחריות של רשויות

שאול דוד:  גם אגודות, גם יוזמות, גם "שער שוויון", גם כל הדברים

שאול דוד:  בסוף אלו רשויות - -      

יוסף טייב: שאול דוד, יו"ר

יוסף טייב:  הנה, אתה מופיע

שאול דוד: כן

שאול דוד:  יחד איתי נמצאים פה גם ניסים רון מרמלה, מאיר אליהו מלוד ואבי יוחנן מיבנה

שאול דוד:       אני רוצה קודם כל לציין מספר דברים טובים שנעשו בצל המלחמה, ביניהם את שיתוף הפעולה המיידי שהתרחש

שאול דוד:  הבחור מ"שער שוויון" דיבר על כך שבאמת מהיום ראשון של המלחמה, חברנו מיד מנהל הספורט, אבי, זיו, מנכ"ל התאחדות לספורט בבתי הספר, מרכזי הספורט והאיגוד שלנו

שאול דוד:  שיתוף פעולה מדהים, שבא לידי ביטוי במספר גורמים

שאול דוד:  דבר ראשון הוכנה במהירות תוכנית עבודה, ויצא קול קורא משותף גם לתרבות וגם לספורט, לכל יישובי הספר ויישובי העימות

שאול דוד:       ההיבט השני נוגע להצטיידות, הגענו מיידית לכל היישובים, ויש לשבח את כולם ושאפו, כבר מהימים הראשונים כולם הגיעו לשטח

שאול דוד:       הדבר השלישי עוסק בכל המדיה

שאול דוד:  מפגשי זום, פעילויות של מיטב המאמנים, מיטב הספורטאים, מיטב המרצים בספורט במדינה, כל יום עם תוכניות עבודה שעוברות לכלל גופי הספורט במדינה בצורה משותפת, מטעם כלל הגורמים, כולנו ביחד, יחד עם משרד הספורט והמפקחים

שאול דוד:  אפילו השר אמר שזה דבר מאוד חשוב

שאול דוד:       כמו שנאמר, אנחנו, כל הנוכחים, צריכים לאחד את כלל המשאבים שלנו

שאול דוד:  לדעת שלא כולם עושים אותו הדבר, אלא ביחד

שאול דוד:  כולם מבינים שאנחנו, הרשויות, גורם מאוד חשוב

שאול דוד:  אנחנו כמו מדינה

שאול דוד:  בסופו של דבר, למשל אם "שער שוויון" רוצה לעשות ביבנה פעולה, הוא צריך לבוא אליי

שאול דוד:  וכך פועלים הדברים בכל מקום, צריך להבין את זה גם בוועדה המכובדת הזאת

שאול דוד:  חייבים לשתף אותנו הרבה יותר, גם בהתייעצויות

שאול דוד:  אנחנו מייצגים גם את החברה למתנ"סים בכל הדברים הללו

שאול דוד:  אני רוצה לציין - -      

יוסף טייב: עד היום לא הייתם מעורבים?     

שאול דוד: מעורבים, אבל אני אומר שבדבר כל כך חשוב - - -     

סימון דוידסון: לא, אתה צריך להבין את האבסורד, גם חשוב לי שהשר יבין

שאול דוד: אני כמעט נעלבתי שלא קראת לי כבר הרבה לפני

סימון דוידסון: רגע, תשמע

סימון דוידסון:  יש משהו אבסורד במדינת ישראל

סימון דוידסון:  אנחנו כולם מבינים כמה הספורט חשוב

סימון דוידסון:  אבל כשאתה בא לעירייה יש חובה שיהיה מנהל רווחה, שיהיה מנהל נוער, שיהיה מנהל חינוך - -      

דובר: הסתדרות ההורים, מה שנקרא

סימון דוידסון: כן, בדיוק

סימון דוידסון:  ספורט לא

סימון דוידסון:  זאת אומרת שראש העיר לא חייב שסטטוטורית יהיה ראש אגף ספורט

סימון דוידסון:  זה לא מספיק חשוב למדינת ישראל

סימון דוידסון:  אנחנו פה, בוועדה, צריכים לחשוב איך עושים את זה

סימון דוידסון:  חד משמעית אני אומר לכם, בסופו של דבר כל הספורט במדינת ישראל מתנקז דרך העירייה, דרך הרשות

סימון דוידסון:  אחרת לא יהיה ספורט

סימון דוידסון:  הוא מחזיק את האגודות - -     

שאול דוד: את המתקנים - -      

סימון דוידסון: הוא עובד מול אבי

מכלוף מיקי זוהר: סל הספורט, לא?      

סימון דוידסון: כן, גם סל הספורט

סימון דוידסון:  אבל אין תפקיד כזה, הוא לא חובה

סימון דוידסון:  חלק מקבלים כסף מהמתנ"סים, חלק מהעירייה, חלק בדרך אחרת, צריך לעשות סדר

שאול דוד: תודה חבר הכנסת סימון

שאול דוד:  אחרי שציינתי את הדברים הטובים, אמרת לציין גם בעיות

שאול דוד:  אני יודע שגם משרד הספורט מטפל עד רמת השר, אבל אני מבין שיש בעיה ברמת הבירוקרטיה של המדינה ומשרד האוצר בהקשר לסל הספורט

שאול דוד:  סל הספורט חשוב מאוד, ואני מבין שאולי בעתיד הוא יקוצץ בדבר כזה או אחר - -      

מכלוף מיקי זוהר: לא, לא נגענו

יוסף טייב: לא

שאול דוד: אני אשמח לשמוע

שאול דוד:  חשוב להבין את נושא סל הספורט, הוא חשוב מאוד

שאול דוד:  הסעיפים שלו נוגעים לאירועים, יוזמות, יוזמות לאוכלוסיות חלשות, קידום ספורט נשים, ובכל מקום הדברים האלה פועלים אחרת ומוכוונים על ידי מנהלים, מפקח במנהל הספורט ומנהל כלי, ואם אנחנו רוצים לתת שירות כזה לנכים או שירות מיוחד אחר, יש כלי בתוך סל הספורט המאפשר את הפעילות

שאול דוד:  הכלי נקרא יוזמה, אין בו הרבה כסף, אבל הוא נותן מענה לפעילות המבורכת והייחודית הזאת

שאול דוד:       שנת העבודה של סל הספורט היא תמיד מאוגוסט עד ה-1 לספטמבר

שאול דוד:  אנחנו כבר בנובמבר, כבר סיימנו את הפעילות, ועדיין, בגלל בעיות בירוקרטיות, לא קיבלנו את הסל

שאול דוד:  אני יודע שיש מאמצים כבירים של השר ואנשים נוספים כדי שנקבל את הסל, אבל מדובר בהתחייבויות על כל הדברים שעשינו, ולכן אני מקווה שנקבל תשובות טובות היום, ושנוכל להעביר את המסר

כפיר כהן: רק אגיד ש-15,000 מיליון שקלים יעברו לדעתי עד יום ראשון-שני הקרובים

כפיר כהן:  ואנחנו עובדים על המודל, גם אבי פה, סגן ראש מנהל הספורט

כפיר כהן:  אני מקווה שנסיים את זה מהר

כפיר כהן:  השר גם לחץ על האוצר לאשר לנו בהקדם 100%, על כל התקנות שלנו, גם בתרבות וגם בספורט

שאול דוד: תודה רבה

שאול דוד:  אני מסתכל על המאקרו, צריך שנבין את החשיבות של הרשויות, הן זרוע הביצוע של המדינה, של השר, ושל שאר האנשים מלמטה

שאול דוד:  אם למשרד הספורט יש תקציב של כמיליארד שקל, סל הספורט הוא בסך הכל בין 40 ל-75 מיליון שקלים

שאול דוד:  אני חושב שראוי להשיג תקציב גדול יותר למשרד הספורט ולהגדיל את הסל הזה, כמובן חלילה לא על חשבון דברים אחרים, כי הכל חשוב בספורט

מכלוף מיקי זוהר: ברור

שאול דוד: גם לגבי מתקנים, אני חושב שאנחנו ברשויות קורעים תחת הנטל

שאול דוד:  האגודות באות אלינו וקשה לנו

שאול דוד:  קשה לנו

שאול דוד:  חסרים מתקנים, יש מתקנים שצריך לשדרג

שאול דוד:  וגם פה יש בירוקרטיה מאוד גדולה, יש קול קורא על מס השבע ומעלה, אשר לא יכול לגשת

יוסף טייב: רק ברשותך תפריד בין מה שקורה עכשיו בחירום, לבין השוטף

שאול דוד: אוקיי

שאול דוד:  בסדר

יוסף טייב: בשוטף אנחנו יודעים, וסימון - -      

שאול דוד: אני רוצה רק לסיים

יוסף טייב: צריך לטפל בזה דרך ועדת המשנה, כרגע - -      

כפיר כהן: מילה על המתקנים, אנחנו - -      

יוסף טייב: אני מבין את הצורך ואת הרצון בעקבות זה שהשר נמצא פה - -     

שאול דוד: - - - של כולם פה

מכלוף מיקי זוהר: כן כן

יוסף טייב: אני מבין

יוסף טייב:  אבל אנחנו צריכים להיות ממוקדים, ואנחנו כרגע בזמן מלחמה - -      

שאול דוד: - - -     

יוסף טייב: ואני רוצה להתמקד - -     

סימון דוידסון: אנחנו צריכים 10 מיליארד שקל כדי לעשות יישור קו

דובר: בדיוק

שאול דוד: מסכים

שאול דוד:  משפט סיום, בבקשה

יוסף טייב: כן, שאול

שאול דוד: בהמשך לדברים הנהדרים שנאמרו כאן, אני אתן דוגמא

שאול דוד:  ביבנה, כבר במשך יותר מעשרה ימים, החזרנו יותר מ-50% מהפעילות

שאול דוד:  במקלטים, באולמות, אנחנו זרוע ביצוע שעובדת, ותמשיך לעבוד, מול פיקוד העורף ומול כולם כדי להחזיר את הפעילות

שאול דוד:  תשתמשו בנו, הרשויות

שאול דוד:  אנחנו זרוע ביצוע

שאול דוד:  כבר החזרנו חלק גדול ונשמח לעשות יותר

שאול דוד:  תודה רבה

יוסף טייב: תודה רבה

עומר טולצ'ינסקי: אני אשמח להתחבר - -     

מכלוף מיקי זוהר: כן, יש עוד מישהו?      

עומר טולצ'ינסקי: כן, אני אשמח להתחבר לדבריו

יוסף טייב: רגע, שמך

עומר טולצ'ינסקי: שמי עומר טולצ'ינסקי, אני מייסד ומנהל פדגוגי של עמותת "הגל שלי", שעובדת עם נערים ונערות במצבי סיכון דרך גלישת גלים

עומר טולצ'ינסקי:  כולנו פה לאותה המטרה, לתת חוסן לעורף הישראלי בימים המורכבים האלו

עומר טולצ'ינסקי:      דיברו כאן על ספורט ברמה המקצועית, אני רוצה לדבר על ספורט ברמה הטיפולית

עומר טולצ'ינסקי:  "הגל שלי", כבר מתחילת המלחמה, הקימה מרכזי חירום וחוסן בנקודות אליהן פונו מעוטף עזה

עומר טולצ'ינסקי:  בשפיים, בנחשולים, במעגן מיכאל, בשדות ים, ובכל המקומות הללו ישנם מאות ילדים ובני נוער, וגם מבוגרים

עומר טולצ'ינסקי:  אנחנו הבנו, כמו שחבר הכנסת דוידסון אמר, שגלישת גלים וספורט בכלל, היא בעלת אלמנט תרפויטי בעבודה על טראומה אקוטית

עומר טולצ'ינסקי:  לא אכנס לכל האלמנטים התאורטיים, אבל הרבה מתוך הטראומה, גם בחוויות סומטיות, נשארת בגוף

עומר טולצ'ינסקי:  לנו יש את היכולת לאפשר פריקה דרך עבודה גופנית

עומר טולצ'ינסקי:      יצאתי עכשיו משיחת זום של עוד 60 מתנדבים - -          

סימון דוידסון: רגע, סליחה שאני עוצר אותך, אני אסביר עוד פעם

סימון דוידסון:  אם לא תהיו בראש שלנו, אנחנו לא נפתור כלום

עומר טולצ'ינסקי: כן, עכשיו

סימון דוידסון: תגידו מה הבעיות

עומר טולצ'ינסקי: כן, אני מגיע לבעיה

עומר טולצ'ינסקי:  עכשיו יצאתי משיחת זום עם 60 מתנדבים נוספים, "הגל שלי" נכנס לסיטואציה הזו כמעין רוח סערה חיובית

עומר טולצ'ינסקי:  הבעיה היא שהמקום התקציבי עדיין לוט בערפל

עומר טולצ'ינסקי:  אנחנו מביאים גלשנים ומשנעים את כל הציוד עבור בני הנוער שצריכים את זה יותר מהכל, כמו שאמרתי, בני נוער עם גורמי סיכון - -           

כפיר כהן: מאיפה התקציב?     

עומר טולצ'ינסקי: אין תקציב

כפיר כהן: עד עכשיו, איך קיימתם את הפעילות שלכם?         

עומר טולצ'ינסקי: הפעילות שלנו כרגע עובדת עם משרד החינוך

כפיר כהן: מהחינוך, אוקיי

עומר טולצ'ינסקי: משרד הרווחה

עומר טולצ'ינסקי:  ואנחנו חושבים שבמשרד הספורט, כרגע, יש לעניין משמעות כפולה בגלל הפעילות הספורטיבית הרצינית שהעמותה נותנת

עומר טולצ'ינסקי:  זה אלמנט חשוב, יש הרבה עמותות שנמצאות כרגע במקום תקציבי מורכב, והרבה מהמרכזים שלנו סגורים, כמו בנהריה ואשקלון

עומר טולצ'ינסקי:  אם כבר מדברים על משרד החינוך, דובר גם על הגפ"ן, והוא פחות רלוונטי

עומר טולצ'ינסקי:  כרגע אנחנו נמצאים במצב עם הרבה מורכבות, הפעילות מתקיימת, ונשמח לקבל מענה לדברים האלו

יוסף טייב: מיכאל חייט, בבקשה

מיכאל חריש: צהריים טובים

מיכאל חריש:  אני מגיע מעמותת "חרדים לקצב"

מיכאל חריש:  בזמן שגרה העמותה שלנו עוסקת בקידום הספורט בחברה החרדית, ובסיוע לנוער נושר מהחברה החרדית באמצעות ספורט

מיכאל חריש:  יש לנו מעל 5,000 משתתפים בתוכניות שלנו ברחבי הארץ בזמן שגרה, ובחירום אנחנו נקראנו לדגל כמו כל הארגונים הנהדרים שיש פה

מיכאל חריש:  קרן עזריאלי בעצם הקימה קואליציה של ארגוני ספורט, והתחלנו קודם כל למפות את השטח

סימון דוידסון: תסביר מי יושב לידך

מיכאל חריש: יושב לידי דני חכים מקרן עזריאלי, קרן שכבר בשבועות הראשונים ביקשה לסייע במאמץ הגדול של העורף ונתנה 30 מיליון דולר ועוד 10 מיליון שקלים

מיכאל חריש:  התחלנו ישר במיפוי השטח, וראינו שרשויות מקומיות וארגונים גדולים, החברה למתנ"סים, פיקוד העורף, לא יודעים לתת את המספרים המדויקים

מיכאל חריש:  אתמול היינו באילת, ישבנו עם - -              

כפיר כהן: רשויות מקומיות לא יודעות את המספרים?         

מיכאל חריש: לא

מיכאל חריש:  בגלל שיש הרבה אנשים שהתפנו מרצון - -          

שאול דוד: תדבר איתי אחר כך, הנה אני פה

שאול דוד:  יש לי את כל הנתונים - -      

מיכאל חריש:  אני אשמח - -          

שאול דוד: יש לי את כל הנתונים הכי מדויקים

שאול דוד:  אחרי הדיון נשב כמה דקות

מיכאל חריש: מעולה

מיכאל חריש:  רק אסביר, היינו אתמול באילת, ישבנו עם החברה למתנ"סים, וראינו בשטח מה קורה בבתי המלון

מיכאל חריש:  יש הרבה אנשים שהגיעו על דעת עצמם כי הם לא יכולים להישאר איפה שהיו

מיכאל חריש:  מיפינו 238 אירגוני חברה אזרחית, ארגונים שעובדים עם ספורט, ושמענו מהרשויות המקומיות את הקושי שלהם, למשל, בלמצוא מאמנים

מיכאל חריש:  חסרים להם עכשיו מאמנים, אנשים שיכולים לעבוד עם הקהילות שהגיעו ונקלטו אצלם

מיכאל חריש:  רשויות הכפילו את הכמות הרגילה שלהן

מיכאל חריש:  באילת למשל, הכפילו מ-20 אלף איש ל-40, וישנם אתגרים משמעותיים

יוסף טייב: ברור

מיכאל חריש: הגענו גם לאזורים אחרים ומיפינו את כל הארץ, ים המלח, ירושלים וכו'

מיכאל חריש:  ואני מגיע לנקודות הבעייתיות שראינו

מיכאל חריש:  קודם כל, מדברים פה על הספורט אולימפי והספורט ההישגי, אבל יש המון עמותות, כמו הארגון שלי למשל, שעובדות עם ספורט עממי, שבשבילו עדיין לא שמעתי על מענים ופתרונות

מיכאל חריש:  העמותות האלה עומדות בקו החזית עם האנשים שנפגעו

מיכאל חריש:  כל המדינה בטראומה, הילדים האלה בטראומה, והעמותות עושות את העבודה בקו הראשון עם הילדים

מיכאל חריש:       נקודה השנייה היא שהחברה למתנ"סים קיבלה איזשהו תקציב מהממשלה, והיא נותנת חוג לכל ילד

מיכאל חריש:  אתמול ישבנו עם אחת מבחירות החברה, ומדובר על חוג לילד פעמיים בשבוע

מיכאל חריש:  אנחנו מדברים על משפחה שנעקרה, ללא קהילה וללא בית

מיכאל חריש:  פעמיים בשבוע לילד זה לא מספיק

יוסף טייב: לכן אנחנו נדבר על זה, צריך גורם מתכלל

מיכאל חריש: - - -      

יוסף טייב: כאשר מדברים על חוג לכל ילד עם מפגש פעמיים בשבוע, צריך להבין שמעבר לכך ישנן פעילויות נוספות של תנועות הנוער וארגוני הנוער שנמצאים בשטח, יחד גם עם ארגונים נוספים

יוסף טייב:  בסופו של דבר המטרה היא להגיע למצב שילד שמסיים את המתכונת המצומצמת של בית הספר שקיימת עבורו בתוך המבנה, יוכל להמשיך ולמלא את היום במספר פעילויות שהן לא בהכרח דרך החברה למתנ"סים

מיכאל חריש: אז ברשותך אני אמשיך, רק משפט אחד לסיום

זיו ישראלי: כבוד יושב הראש, אם יורשה לי לומר, נמצאים כאן מהתאחדות בתי הספר, הם הגוף המוסמך הבלעדי לטיפול בכל הילדים עד גיל 18

זיו ישראלי:  הם כרגע הגוף שמתכלל את כל - -      

יוסף טייב: אז תכף נשמע את זה

מיכאל חריש: אז ברשתכם רק אסיים עם עוד שתי נקודות קצרות

מיכאל חריש:  הראשונה היא שלא רק ילדים, גם מבוגרים צריכים

מיכאל חריש:  קרן עזריאלי מציעה הכשרה לטיפול בטראומה באמצעות ספורט לכל המאמנים שיכולים ורוצים להתנדב

מיכאל חריש:  הקרן גם מציעה matching לממשלה, היא מוכנה לבוא עם סכום כסף גדול ולהציע שותפות לממשלה כדי שנוכל להכפיל את הכוח

מיכאל חריש:  הוצאנו קול קורא לכל המאמנים שרוצים לקחת חלק, יש לנו דאטה- -     

יוסף טייב: אני מציע, ברשות השר, שתשבו עם קרן עזריאלי ותנסו להגיע לאיזשהו מיזם משותף

מיכאל חריש: יש לנו מיזם שאנחנו מציעים לממשלה, קיימים הרבה משאבים, מאמנים ומקומות - -      

מכלוף מיקי זוהר: למיטב ידיעתי - -      

זיו ישראלי: אחרי הדיון נעביר גם נתונים וגם - - -      

מיכאל חריש: - - - תודה רבה

מכלוף מיקי זוהר: לא התקבלה פנייה משפטית

יוסף טייב: לכן אני אומר, אני עכשיו פניתי

מכלוף מיקי זוהר: ראשית, אין שאלה בכלל על חשיבות הספורט בעת הזו

מכלוף מיקי זוהר:  הספורט יכול לתת מענה להרבה דברים בזמן המלחמה, גם לאזרחים שעושים ספורט וגם לאלו שלא

מכלוף מיקי זוהר:       אני ממוקד מאוד להגיע לשגרת חירום, ככה אנחנו קוראים לה

מכלוף מיקי זוהר:  יש כבר שיח מתקדם עם פיקוד העורף, ואני מעריך שנוכל בשלב הראשון להחזיר כמעט את כל הספורט לפעילות, לצערי ללא קהל

מכלוף מיקי זוהר:  לא נסכן אלפי אנשים שיגיעו ויתגודדו במקום אחד, אבל נחזיר את הספורט לשגרת חירום והוא ישודר בטלוויזיה, כך שהקהל יוכל לפחות לצפות מהבית

מכלוף מיקי זוהר:  גם אימונים נקיים במתכונת של שיגרת חירום, גם במחלקות הנוער, הצעירים וכו'

מכלוף מיקי זוהר:  כמובן גם פעילות ספורטיבית שכל כך חסרה, ואני חושב שכבר משבוע הבא יהיו בשורות בעניין הזה

מכלוף מיקי זוהר:      פיקוד העורף אמור להעביר לנו מכתב, כפיר, אם אתה יודע ויכול לעדכן אותי על הגעתו  - -      

כפיר כהן: עדיין לא, אבל אדייק שזו הפעם הראשונה שפיקוד העורף מכניס להנחיות המרכזיות שלו את התרבות והספורט

כפיר כהן:  ניתנה פה דחיפה גדולה של עובדי משרד הספורט בראשות יואב רם שנמצא פה, ואני מצטט את אלוף פיקוד העורף שאמר, התרבות והספורט הם החוסן של מדינת ישראל

כפיר כהן:  הישג גדול מאוד של השר, בהובלת גורמי המקצוע שלנו

מכלוף מיקי זוהר: אז אנחנו בעד

מכלוף מיקי זוהר:  לגבי הטענה על הקפאת פרויקטים רבים לאור המלחמה, פרויקטים שלא קיבלו משאבים למרות שהובטח להם

מכלוף מיקי זוהר:       החלטת האוצר המוצדקת היא להקפיא כל מה שצריך היה להתבצע עד סוף השנה, ביניהם לא רק הספורט והתרבות

מכלוף מיקי זוהר:  הוקפאו גם כספים קואליציוניים והרבה דברים בהיקפים של מיליארדים רבים, וכך נוצרה הדרך לתשלום עבור הוצאות המלחמה

מכלוף מיקי זוהר:  על פי הערכות האוצר, עד סוף השנה המלחמה הזאת תעלה למדינה 50 מיליארד שקלים

מכלוף מיקי זוהר:  סכומים מטורפים

מכלוף מיקי זוהר:  כלל התקציב של מדינת ישראל הוא 400 מיליארד

מכלוף מיקי זוהר:  אנחנו מדברים על 12

מכלוף מיקי זוהר: 5% אחוז מתקציב מדינת ישראל, רק כהוצאות המלחמה עד סוף השנה

מכלוף מיקי זוהר:  זו הסיבה שפרויקטים רבים הוקפאו, זו האמת

מכלוף מיקי זוהר:  אני מצטער לומר שזה המצב

מכלוף מיקי זוהר:  יחד עם זאת, זכרו שמתווה הפיצוי שהאוצר ייתן, יינתן גם לגופים שאינם נתמכים על ידי המשרד וגופים אחרים

מכלוף מיקי זוהר:  המענה יינתן גם לגופים שאיבדו את הכנסתם ביחס לתקציב 2022, תינתן לכם האפשרות לשרוד

מכלוף מיקי זוהר:       אני לא אומר שהמשך הפעילות היא לא חשובה, אך כל פעילות שתתבצע היא אך ורק לטובת יישובי העוטף והמלחמה

מכלוף מיקי זוהר:  כל השאר יורד כרגע מסדר העדיפויות של הממשלה

מכלוף מיקי זוהר:  יישובי העוטף והמלחמה

מכלוף מיקי זוהר:  אם יש פרויקטים חדשים שיכולים לעזור לאזרחי ישראל בזמן המלחמה, או בפרט ליישובי העוטף המפונים, תבואו אלינו עם רעיונות, אנחנו ננסה לקדם ולתת את הכספים והמשאבים

מכלוף מיקי זוהר:  כל הפרויקטים הקבועים, הסיסטמתיים, נמצאים בזמן זה, לאור המלחמה, במצב המתנה

מכלוף מיקי זוהר:       דבר נוסף

מכלוף מיקי זוהר:  וינגייט פעיל מאוד, אנחנו מטפלים ב-200 מפונים הנמצאים במקום

מכלוף מיקי זוהר:  וינגייט עושה הרבה מאוד פעולות הפגה כאלו ואחרות גם למפונים וגם לשאר הדורשים

מכלוף מיקי זוהר:  מעבר לזה, וינגייט עובד במתכונת מלאה למען הספורטאים והספורטאיות שלה שצריכים להתחרות ברחבי העולם, ומתאמנים ומוכנים

מכלוף מיקי זוהר:       מבחינתנו, אנחנו נמצאים במצב רגיל לחלוטין מבחינת ההוצאה והפעילות של הוועד האולימפי

מכלוף מיקי זוהר:  אנחנו מתקצבים אותם בכל המשאבים, ויודעים שיש צורך במשאבים נוספים בגלל העלויות הגבוהות שנוצרו בעניין האבטחה

מכלוף מיקי זוהר:      כרגע בראש סדר העדיפויות לנסיעות לחו"ל נמצאים הענפים שצריכים להתחרות בתחרויות רשמיות כמו אולימפיאדה וכדומה, זאת משום שכמות כוח האדם ביחידת 730, שמאבטחת את הנסיעות, פחתה באופן דרמטי

מכלוף מיקי זוהר:  רבים מהם התגייסו ליחידות הקרביות והמיוחדות שהם מגיעים מהן

מכלוף מיקי זוהר:  אנחנו כן מאפשרים נסיעה בהיקפים די גדולים, אבל צריך גם לזכור שלא לכל מדינה פשוט לנסוע

מכלוף מיקי זוהר:  הכי חשובים הם חיי אדם, ולא נרצה לשלוח ספורטאים למקומות בהם חייהם יהיו בסכנה

מכלוף מיקי זוהר:  אנחנו לא יכולים לעשות דבר כזה

מכלוף מיקי זוהר:        אנחנו עובדים בצורה טובה גם מול השב"כ, יחידה 730, גם מול הוועד האולימפי, גם מול "אילת" וגופים אחרים, ההתאחדות לכדורגל, איגוד הכדורסל וכו', שרוצים לנסוע להתחרות בתחרויות

מכלוף מיקי זוהר:  אנחנו משתדלים לאפשר לכולם לצאת, אבל לצערי הרב כנראה שבמסגרת סדר העדיפויות יש כאלה שלא יוכלו לצאת

מכלוף מיקי זוהר:       עניין הביטוח של השחקנים והשחקניות

מכלוף מיקי זוהר:  יש הארכה של הביטוח עד יום ראשון, קיבלנו על זה אישור מחברת איילון המבטחת

מכלוף מיקי זוהר:  ניתן מענה, כנראה, באמצעות מבטחי משנה נוספים מחו"ל ובאמצעות איילון, כולל העלאת הפרמיה

מכלוף מיקי זוהר:  מי שצפוי לספוג את הנזק הכלכלי מהעלאת הפרמיה הם מרכזי הספורט

מכלוף מיקי זוהר:  אנחנו נשפה אותם בתקציבים, כך שאני מעריך שנושא הביטוח יסתדר בימים הקרובים

מכלוף מיקי זוהר:  צריך לזכור שלפני המלחמה הבעיה עם נושא הביטוח הייתה כיסוי ביטוחי גבוה מאוד אל מול פרמיות נמוכות

מכלוף מיקי זוהר:  חברות הביטוח הפסידו מיליונים רבים, אז יצרנו פוליסה חדשה שכבר אושרה עם איגוד השחקנים

מכלוף מיקי זוהר:  הפוליסה החדשה היא עם כיסוי מתאים יותר ובעלויות סבירות, והיא זו שתהיה הפוליסה שתיתן מענה בעולם הספורט בשנים הבאות

מכלוף מיקי זוהר:  נעשה את זה רק אחרי המלחמה, ובינתיים אנחנו מנסים לתת פתרון ביניים

מכלוף מיקי זוהר:       בינתיים בעולם הספורט אנחנו נותנים ציוד למפונים, בתקציב המתחלק בין כל חלקי הארץ, בסדר גודל של כמעט 4 מיליון שקלים

מכלוף מיקי זוהר:  אנחנו פועלים למיזם עם הטוטו להנגשת משחקי הנבחרת לחיילים, ונמשיך לעשות עוד פעילויות רבות

מכלוף מיקי זוהר:       מתווה הפיצויים לגופים נתמכים, שזו גולת הכותרת עכשיו

מכלוף מיקי זוהר:  אמור היום להסתיים הצד המשפטי מבחינתנו, סגירת המתווה, קול קורא אם תרצו

מכלוף מיקי זוהר:  המתווה אומר שכל מי שאיבד הכנסות עצמאיות, לא תמיכות וכו', יקבל שיפוי של 70% מסכום האובדן

מכלוף מיקי זוהר:  לדוגמא, אם גוף הרוויח 100 אלף שקל בחודש מהכנסות עצמאיות, הממוצע הוא כמובן שנתי, אנחנו נשפה אותו ב-70% מהסכום

מכלוף מיקי זוהר:  זה הסיכום שאני מנסה להגיע אליו, אם נצליח זה ישים את כל עולם הספורט במצב טוב, כי הרי נמשיך לשלם את התקציבים באופן מלא, ובכך יינתן מענה מדהים לעולם הספורט

מכלוף מיקי זוהר:  אני מקווה שזה יקרה

מכלוף מיקי זוהר:  אנחנו גם פועלים למתן מקדמות לכל עולם הספורט ביחס לכסף שמגיע להם בשנת 2023, כדי שזה ייתן לכם מענה תזרימי ולא תצטרכו לחכות עד סוף השנה, בקול קורא

מכלוף מיקי זוהר:  אם צריך ניתן עכשיו כבר את ה-100% או את ה-90%

מכלוף מיקי זוהר:       לגבי המתקנים, תהיה הארכת מועדים

מכלוף מיקי זוהר:  לא יודע כרגע תנאים, שיטות סוציו' וכו', זה לא הזמן

מכלוף מיקי זוהר:  אבל אנחנו ניתן הארכת מועדים על מנת לאפשר לאנשים להתאפס ולהגיש את זה מחדש, אולי כבר בשנת 2024

מכלוף מיקי זוהר:       אני חושב שכיסיתי הכל

מכלוף מיקי זוהר:  אני יכול להגיד לכם דבר אחד, ובצניעות רבה

מכלוף מיקי זוהר:  אני חושב שיש מענה טוב לעולמות הספורט והתרבות

מכלוף מיקי זוהר:  הדבר היחיד שנותר לי, וזו גם משימה שלכם, זה להביא את העניין להסכמה גם במשרד האוצר

מכלוף מיקי זוהר:  כרגע התחושה שלי היא שמשרד האוצר הולך איתנו

מכלוף מיקי זוהר:  אם אני ארגיש שיש שינוי, כולנו נמצא את עצמנו במאבק הזה

מכלוף מיקי זוהר:  אני אוביל אותו ביחד איתכם כדי לקבל את המענה

מכלוף מיקי זוהר:  70% פיצוי מסך אובדן הכנסות של גוף נתמך, זה המענה

מכלוף מיקי זוהר:  אין מענה אחר, אין פתרון אחר

מכלוף מיקי זוהר:  כל שיטה אחרת שניסו, למשל דרך רשות המיסים והמתווה שלהם, לא הניבה פתרונות

מכלוף מיקי זוהר:  לכן אני מתעקש, ואתם תעזרו לי להביא את ההשיג

יוסף טייב: תודה רבה

מיכאל חריש: כבוד השר, אני לא שמעתי מענה לעמותות של ספורט עממי

מיכאל חריש:  מה עם קול קורא או מבחן תמיכה לספורט עממי?     

מכלוף מיקי זוהר: אז אמרתי, לגבי פרויקטים שקורים עכשיו בזמן מלחמה - -      

מיכאל חריש: השר דיבר לגבי השוטף, כרגע - -      

יוסף טייב: זה לא השוטף

יוסף טייב:  זה פרויקט למלחמה

מכלוף מיקי זוהר: אני אדגיש, אם יש פרויקטים שיכולים לתת מענה בזמן המלחמה, בראש ובראשונה לתושבי העוטף, למפונים כמובן, ולאחר כמן לכלל אזרחי ישראל, אנא מכם, תתכבדו, תביאו את הרעיונות, אנחנו נבחן את זה בשמחה ואם צריך גם נממן

מיכאל חריש: מי הכתובת לזה במשרד?     

מכלוף מיקי זוהר: יש לך פה את הנציגים שלי

מכלוף מיקי זוהר:  יש פה את המנכ"ל - -      

יוסף טייב: תעבוד מול כפיר

עדלי מרכוס: יושב ראש הוועדה, רק אם אפשר בשם קבוצות הכדורסל - -      

יוסף טייב: כן, רק שמך

עדלי מרכוס: עדלי מרכוס, מנכ"ל מכבי תל אביב בכדורסל, מייצג גם את הקבוצות

עדלי מרכוס:  אנחנו משתדלים לשחק באירופה, אנחנו העתקנו את משחקי הבית

עדלי מרכוס:  חשוב לי לציין את צוות משרד הספורט ואת כבוד השר שנותנים מענה, הם קשובים ויודעים בדיוק מה הבעיות שלנו

עדלי מרכוס:  חשוב לנו, בשם כולם אני חושב, לחזק אותו בכל המהלכים שלו

עדלי מרכוס:  אם הוא יצליח אנחנו הצלחנו, הוא יודע בדיוק מה אנחנו צריכים

מכלוף מיקי זוהר: תודה רבה

יוסף טייב: מוריה, את עדיין בזום? האוצר

דובר: לא

דובר:  לא

מכלוף מיקי זוהר: הם יודעים שאני פה, אז למה שיצטרכו להיות פה?          

חיים רמון: אפשר שתי בעיות טכניות שלא קשורות לתקציב?      

יוסף טייב: רגע, לפני שאתה - -      

מכלוף מיקי זוהר: אני חייב ללכת לישיבה, לשבת על המתווה

יוסף טייב: אדוני השר, אני רק רוצה להגיד, בנוכחותך

מכלוף מיקי זוהר: לסגור את המתווה עכשיו, לא? טוב

יוסף טייב: בנוכחותך

יוסף טייב:  אני בכוונה לא העליתי את משרד האוצר בהתחלה, כי רציתי שיקשיבו

יוסף טייב:  ולא מקובל עליי שהם לא נשארו עד סוף הדיון

מכלוף מיקי זוהר: זה ויכוח שקיימתי מולם גם כשהייתי חבר כנסת, התייחסות משרדי הממשלה לכנסת היא לא מספיק טובה

מכלוף מיקי זוהר:  הכנסת היא הגוף הכי חשוב בפיקוח - -       

סימון דוידסון: וכשאני אומר את זה צועקים עליי

יוסף טייב: לא, אתה אומר את זה וגם אני

מכלוף מיקי זוהר: אתם צודקים

מכלוף מיקי זוהר:  כאן צריכה להיות נציגות

מכלוף מיקי זוהר:  אם אני יושב כאן בעצמי כשר, ולא שולח את נציגיי - -          

סימון דוידסון: נכון

מכלוף מיקי זוהר: ראוי שתהיה נציגות של כל משרדי הממשלה, נקודה

יוסף טייב: אם הקלנו ואמרנו שבזמן מלחמה ניתן להשתתף דרך הזום, אז לפחות תישארו בזום עד הסוף

סימון דוידסון: אז הם לא בזום?     

יוסף טייב: לא, הם פשוט ירדו

מכלוף מיקי זוהר: לא בסדר

יוסף טייב: נבדוק את הנושא הזה

יוסף טייב:  כפיר, אפשר - -      

חיים רמון: אפשר להעלות שתי בעיות טכניות שלא קשורות לתקציב?     

יוסף טייב: כן, בבקשה

יוסף טייב:  רק שמך בבקשה

חיים רמון: ניסים רון, ניסים רון

מכלוף מיקי זוהר: טוב, אני משוחרר

מכלוף מיקי זוהר:  הרבה בהצלחה ובשורות טובים

כפיר כהן: לפני שהשר הולך, בנוכחותו אני רוצה להגיד קודם כל תודה - -          

חיים רמון: חשוב שהוא ישמע את זה

חיים רמון:  אני רוצה שהוא ישמע

כפיר כהן: חשוב לי בתור מנכ"ל המשרד לומר קודם כל תודה לשר על הדחיפה הגדולה, ועל היד שהוא נותן לנו לנהל את האירוע

כפיר כהן:  אני והוא מסתמסים כל היום בשעות משוגעות, וזה לא מובן מאליו שיש שר שדוחף גם את התרבות וגם את הספורט

כפיר כהן:  תודה ענקית אחרונה היא לעובדי ועובדות משרד התרבות והספורט, שנמצאים כל היום וכל הלילה על מנת לספק פתרונות, ואני מקווה מאוד שאתם כבר רואים תוצאות, ובהמשך אפילו טובות יותר

כפיר כהן:  ונקווה שיגמר בשלום

חיים רמון: אז שתי בעיות טכניות שאני נתקל בהן

חיים רמון:  אחת לשלושה חודשים פיקוד העורף מוציא הודעות - -      

דובר: אני אדבר על זה

חיים רמון: לרשויות לגבי אופן הפעילות, ואיך כבר פועלים בשטח

חיים רמון:  בהנחיות כתוב החזרת פעילות חינוכית לפי אזורים עד 30 ילדים, 100, 130, 200

חיים רמון:  וקיים בלבול בין האנשים לגבי האם פעילות ספורטיבית נחשבת פעילות חינוכית

חיים רמון:  וזה לא מופיע, ואני רואה את זה - -      

יוסף טייב: אבל בהנחיות האחרות, אם אני לא טועה - -      

חיים רמון: לא כולם מחזירים לפעילות בגלל ההערה הזאת - -      

יוסף טייב: רק רגע, חברים, - -      

כפיר כהן: מופיע בפירוש תרבות וספורט

יוסף טייב: בהנחיות האחרונות אם אני לא טועה, כפיר תקן אותי - -      

כפיר כהן: אז יו"ר הוועדה, עמוד 24 - -      

יוסף טייב: זה עודכן, בדיוק

כפיר כהן: בעמוד 24, בעדכון של פיקוד העורף, מופיע בפירוש תרבות וספורט

כפיר כהן:  התעקשנו, השר התעקש מול אלוף פיקוד העורף, ונכנס העדכון

כפיר כהן:  אגב, זה לא היה כך בקורונה, בכלל

יוסף טייב: לא היה קיים

חיים רמון: - - - נקרא פעילות חינוכית

כפיר כהן: לא

כפיר כהן:  תרבות וספורט

יוסף טייב: תרבות וספורט

חיים רמון: אוקיי

חיים רמון:  אני מקווה מאוד, אעקוב אחרי זה עוד פעם

חיים רמון:  אני מקבל את ההנחיות אחת לשלושה ימים

כפיר כהן: מופיע בעמוד 24

חיים רמון: דבר נוסף, קיים הצורך להעביר לאיגודים הנחיה ברורה למניעת התמהמהות, לכנס ולקיים ישיבות הנהלה

חיים רמון:  חברים, צריך להחזיר את הספורט בכל מתכונת

חיים רמון:  ספורט תחרותי לנוער, לילדים ולצעירים, לצאת לדרך

חיים רמון:  אפשר יהיה לתקן בהמשך וכרגע לפעול על פי הנחיות פיקוד העורף, אם יש מגבלה של 30 איש אז נשחק ללא קהל, הגבלה של 50 נשחק ללא קהל

חיים רמון:  אבל לצאת לדרך

חיים רמון:  בעיניי קיימת כרגע איזושהי אי בהירות בנושא

יוסף טייב: טוב

יוסף טייב:  עוד מישהו רוצה להתייחס? ברשותכם

זיו ישראלי: שלום לכולם, זיו ישראלי, מנכ"ל התאחדות הספורט לבתי הספר

זיו ישראלי:  יש לי שתי נקודות לדבר עליהן

זיו ישראלי:  קודם כל, אבהיר כי כל מה שנאמר פה אנחנו עושים ביום-יום

זיו ישראלי:  קיבלנו את צו השעה ממשרד התרבות והספורט ואנחנו מתכללים מהרגע הראשון, ועובדים כדי לתת מענה לכל מה שנדרש

זיו ישראלי:       אנחנו עובדים בצמוד אל רשויות מקומיות ומנהלי מחלקות הספורט, של המפונים עצמם וגם אלו שקולטים את התושבים

זיו ישראלי:  בין אם זה בחלוקת ציוד, הפעלות

זיו ישראלי:  מהיום השני של המלחמה אנחנו כבר בשטח עם מנגנון שעובד בתיאום אל מול כל הגורמים, ואנחנו נותנים מענה מידי גם לתושבים הנמצאים במוקדי המפונים, מלונות ובכל רחבי הארץ, וגם לאלה שנשארו בבתיהם

זיו ישראלי:  סיפקנו ציוד אישי למקלטים ולבתים של התושבים

זיו ישראלי:       אנחנו צריכים לחשוב לא רק על הזמן הזה, אלא גם על הזמן הבינוני, החזרה לשגרה

זיו ישראלי:  אנו פועלים יחד עם משרד התרבות ומשרד החינוך כדי להבין איך מפעילים את הילדים והילדות באמצעות המערכת שלנו, שפזורה בכל רחבי הארץ, ולהחזיר אותם לאיזושהי שגרת פעילות שתעניק לכולנו את החוסן הלאומי

זיו ישראלי:  אין חשוב כמו הספורט למתן המענה הזה

זיו ישראלי:  יש תוכניות שהוגשו למשרד התרבות והספורט, יש לנו אוזן קשבת, ואנחנו עובדים יום-יום שעה-שעה בכל רחבי הארץ כדי לספק את המענה

זיו ישראלי:       בנוסף אגיד שמעבר לטווח הבינוני, קיים הצורך לחשוב גם על הטווח הארוך

זיו ישראלי:  עוד כמה חודשים קדימה, עם המחשבה איך אנחנו כמדינה נראה ומה יהיה מצב ילדנו

זיו ישראלי:  כמו שחבר הכנסת סימון ציין, הם אלו שנפגעו גם במהלך משבר הקורונה, והם אלו שנפגעים גם עכשיו

זיו ישראלי:  במהלך הקורונה היה לנו מנגנון משומן שעבד ונתן מענה לכל ילדי ישראל, גם באמצעות המדיה הדיגיטלית

זיו ישראלי:  עבדנו פה עם כלל השותפים, גם עם גופי הספורט, עם האיגודים, עם האגודות

זיו ישראלי:  אנחנו גוף שעובד עם כל מדינת ישראל וכל הגורמים כדי לתת את המענה החשוב ביותר לילדי וילדות ישראל, החזרה לשגרה

זיו ישראלי:       שלכולנו יהיה שקט ושלום ואני מקווה לחזרה מהירה לשגרה מלאה

זיו ישראלי:  תודה

סימון דוידסון: אמן

דובר: אמן

יוסף טייב: תודה רבה

יוסף טייב:  ברשותכם - -      

מכלוף מיקי זוהר: אני מודה לכם, תודה רבה

יוסף טייב: תודה אדוני השר

יוסף טייב:  הוועדה רוצה לברך את השר על השתתפותו - -      

סימון דוידסון: אני יכול להגיד משהו לפני שתסיים את המשפט?      

יוסף טייב: כן, בבקשה

סימון דוידסון: קודם כל תודה מיקי, באמת תודה אדוני השר, על שתי ישיבות

סימון דוידסון:  לפני שיושב ראש הוועדה מסכם, אני באמצעותכם ובאמצעות הוועדה הזאת קורא להורים קודם כל, תוציאו את הילדים שלכם לעשות פעילות ספורטיבית

סימון דוידסון:  אל תשאירו אותם בבתי המלון או במקום סגור, יש לזה השלכות ארוכות טווח

סימון דוידסון:  תנו להם לעשות ספורט

סימון דוידסון:       אנחנו נפגשים פה עם עמותות ועם העיריות והמשרדים, יש פה גופים מדהימים שרוצים לקיים עשייה

סימון דוידסון:  אבל כפיר, כדי שזה יצליח צריך לתכלל את האירוע

סימון דוידסון:  צריך לקיים שולחן עגול ולהכניס את העמותות המדהימות האלה, שעושות עבודת קודש

סימון דוידסון:  ראיתי מה עושות היום בשטח "שער שוויון", "הגל שלי", "ערכים לספורט" ועמותות אחרות

סימון דוידסון:  תחבקו אותם, קחו אותם שיהיו חלק ממנגנון הפעלת הילדים

סימון דוידסון: , קיימים גופים מדהימים

סימון דוידסון:  אם לא תדעו לתכלל אותן, כל אחד יעשה מה שבא לו ובסוף יגידו שאין מספיק משאבים

סימון דוידסון:       אני אתן לך דוגמא

סימון דוידסון:  יוסי, תקשיב

סימון דוידסון:  הייתי בטבריה והסתובבתי עם ראש העיר

סימון דוידסון:  זוהר, נכון? איך קוראים לו?      

יוסף טייב: כן, זוהר

דובר: בועז יוסף

סימון דוידסון: בועז יוסף

סימון דוידסון:  אם הייתי מכיר אותו לפני לא הייתי עושה בלגן בוועדה - - -      

יוסף טייב: תודה רבה

סימון דוידסון: הוא באמת מקסים

יוסף טייב: תקשיב לי פעם הבאה

סימון דוידסון: הסתובבנו איתו ולאחר מכן התיישבנו באחד המלונות, ובאו אלינו הרבה חבר'ה צעירים

סימון דוידסון:  שאלתי אותם מה אתם צריכים, מה חסר לכם? ומה הם אמרו? ספורט

סימון דוידסון:  גיליתי שמאחורי המלון יש מעגן של ספורט הימי

יוסף טייב: נכון

סימון דוידסון: ביקשתי מראש העיר ללכת לשם, וכשהגענו למעגן אני רואה שיושבים שם מדריכים רבים בלי עבודה

סימון דוידסון:  מייד אמרתי לראש העיר להביא את כל המפונים שלו למעגן

סימון דוידסון:  כבר באותו היום בשעה 14:00 הגיעו ממלון אחד, ולמחרת מלון אחר

סימון דוידסון:  המעגן עובד עכשיו בצורה מטורפת, ומקיים פעילות למפונים

סימון דוידסון:       לקחנו את מה שקיים בעיר, הבאנו את הילדים, והם שמחים עד השמיים

סימון דוידסון:  זה מה שמציל אותם

סימון דוידסון:  רק נותר להבין איך לתכלל את זה, כי הרי לכל עיר יש את המשאבים שלה, את המתקנים שלה ואת האגודות

יוסף טייב: ולכן חייבים לערב את הרשויות

סימון דוידסון: אתה צודק

כפיר כהן: ולכן מנהלי מחלקות הספורט מאוד מאוד חשובים באירוע הזה

סימון דוידסון: בכלל, תמיד

חיים רמון: כבוד היושב ראש, אם אפשר לומר דבר אחד שזיהינו ומאוד חשוב שאנשים ידעו

יוסף טייב: בקצרה לסיום, כי אני - -      

חיים רמון: ממש בקצרה, וזה בהמשך לחבר הכנסת סימון דוידסון

חיים רמון:  אנחנו זיהינו שנוצר גידול אוכלוסין משמעותי, המגיע למצב שערים מכפילות את עצמן

חיים רמון:  אילת הפכה לעיר כפולה, גם טבריה ותמר בים המלח, שם הפעלנו פיילוט של יחידת ספורט כבר מיום ראשון

חיים רמון:  אנחנו הולכים להקים יחידת ספורט שתתכלל את כל פעילות הספורט ותקיים חוגים, תפעיל את הקבוצות - -      

כפיר כהן: וציוד אתם מביאים להם

חיים רמון: מביאים ציוד והכל

חיים רמון:  סיכמנו מול ראשי ערים והנהלות, תהיה לנו יחידה כזאת בים המלח, בעיר אילת, נגיע גם לטבריה וככל שנצטרך, אני מקווה שלא, אבל אם נצטרך אז גם לגליל המערבי

יוסף טייב: מאיפה התקציב לדבר כזה?      

חיים רמון: מהתקציבים שהשר הפנה לטובת החירום

סימון דוידסון: אין להם מספיק, יוסי, אין להם מספיק כסף

יוסף טייב: לכן אני שאלתי, ואני לא סתם מאוכזב שהאוצר לא היה פה

יוסף טייב:  בסדר

יוסף טייב:      הוועדה משוכנעת שיש להחזיר את עולם הספורט לשגרה, לפחות שיגרה שבחירום

יוסף טייב:  הדבר יחזיק את הילדים, המבוגרים והחיילים

יוסף טייב:  הספורט יחזיר את תפקוד הציבור, במיוחד של המפונים, צעירים ומבוגרים כאחד

יוסף טייב:       הספורט הוא אחד הגורמים שנותנים את החוזק לציבור

יוסף טייב:  הוועדה מברכת את הכל הספורטאים שמוכנים להתגייס ולעזור, יש לתת להם את האמצעים הנדרשים על מנת שיוכלו לעשות זאת

יוסף טייב:       הוועדה מברכת את פיקוד העורף, שעכשיו לראשונה, לאחר דחיפת השר ומשרדו, כוללת את עולם הספורט בהנחיות לציבור

יוסף טייב:       הוועדה פונה למשרד האוצר לתקצב את הוצאות האבטחה הנדרשות לתחרויות בחו"ל

יוסף טייב:       הוועדה פונה לרשתות השידור, קשת, רשת, הוט ויס, על מנת לאפשר צפייה בזמן המלחמה גם מהטלפונים הניידים

יוסף טייב:       הוועדה פונה למשרד האוצר על מנת שיפנה יותר כספים למשרד התרבות והספורט, לטובת בריאות הגוף והנפש של כלל אזרחי ישראל, ובפרט של המפונים

יוסף טייב:  הוועדה קוראת להפנות יותר תקציבים לציבור המפונים בפרט

יוסף טייב:       הוועדה מציעה לקיים שולחן עגול עם כל הגורמים, כמו מחקר שלטון מקומי, החברה למתנ"סים, גורמים חיצוניים, עמותות ועוד, על מנת לספק פתרונות למפונים, למבוגרים ולצעירים

יוסף טייב:       הוועדה תבדוק אפשרות לעזור לפעילות נוער בשכונות ולליגת השכונות, ברשויות המקומיות השונות

יוסף טייב:       הוועדה קוראת לתכלל את כל הגורמים הפעילים בנושא הספורט, על מנת שהכסף והפעילויות יגיעו למי שאכן צריך אותם

יוסף טייב:       הוועדה מביעה את מורת רוחה מכך שנציגי משרד האוצר לא טרחו להישאר עד לסוף הישיבה, זאת על מנת להקל על גורמים אלו הפעילים בנושא הספורט

יוסף טייב:  הוועדה הסכימה שנציגי האוצר ישתתפו בדרך הימצאות חזותית, אך אני בכלל לא יודע אם הם נכחו בדיון

יוסף טייב:  אניח שהם נכחו ועזבו לפני תום הישיבה

יהודית גידלי: אומרים שהם לא היו בכלל

יוסף טייב: אז לא היו

יוסף טייב:  תיארתי לעצמי

יוסף טייב:       הוועדה קוראת למנות בכל רשות מקומית ראש אגף ספורט, בדומה לראשי האגפים האחרים, בדומה לאגף החינוך

יוסף טייב:       ברשותכם, אני נועל את הישיבה, ואומר שוב שאבדוק את מה שקרה בישיבה הזו מול האוצר